open-index/open-wikipedia-markdown huggingface dataset:
ইন-কাৰ

***InCar*** হৈছে ২০২৩ চনৰ ভাৰতীয় হিন্দী ভাষাৰ ৰোড অপৰাধমূলক চলচ্চিত্ৰ যাক হৰ্ষ ৱাৰ্ধনে লিখি পৰিচালনা কৰিছে। সঁচা ঘটনাৰ পৰা অনুপ্ৰাণিত হৈ, এই ছবিখনত ৰিতিকা সিং, মনীশ ঝাঞঝোলিয়া আৰু ৰিচি সন্দীপ গয়াতে অভিনয় কৰিছে। মুক্তিৰ পিছত, *InCar*-এ ইতিবাচক প্ৰতিক্ৰিয়া লাভ কৰে।

## কাহিনী

এই ছবিখনে তিনিজন নিৰ্মম অপৰাধীক লৈ কাহিনী গঢ়ি তোলে, যি জেইলৰ পৰা ওলাই আহে। ৰিচি, ইয়াৰ দাদা যশ আৰু তেওঁলোকৰ মামা দিল্লীৰ ব্যস্ত ৰাস্তাত এখন গাড়ী জব্দ কৰে। তেখেতলোকে বাছ ষ্টেণ্ডত থকা এখন কলেজ ছাত্ৰী, সাক্ষীক অপহৰণ কৰে। অপহৰণকাৰীসকলে সাক্ষীক নানা ধৰণে ভয়-ভীতি প্ৰদৰ্শন, ব্লেকমেইল, আৰু লাঞ্ছিত কৰে। তেওঁলোকে সাক্ষীক হত্যা কৰিবলৈ চেষ্টা কৰে, কিন্তু সাক্ষীয়ে প্ৰতিহত কৰে আৰু গাড়ীৰ চালকজনৰ সহায়ত তিনিজন অপৰাধীক হত্যা কৰে। ছবিখনে ভাৰতত পথ নিৰাপত্তাৰ অভাৱৰ বিষয়ে ধৰা দিয়ে।

## অভিনয় শিল্পী
*ৰিতিকা সিং - সাক্ষী গুলাটি
*মনীশ ঝাঞঝোলিয়া - ৰিচি
*সন্দীপ গয়াত - যশ
*সুনীল সোণি - মামা
*জ্ঞান প্ৰকাশ - গাড়ীৰ মালিক / চালক
*সমশেৰ সিং সম - পেট্ৰোল পাম্পত থকা মানুহজন

## সমালোচনাৰ প্ৰতিক্ৰিয়া
*[[পঞ্জাব কেশৰী]]*-এ ৫ত ৩.৫ ৰেটিং দিছে, *[[ABP News]]*-এ ৫ত ১.৫ ৰেটিং দিছে আৰু *[[India Today]]*-ৰ গ্ৰেছ চিৰিলে ৫ত ৩ ৰেটিং দিছে।

নন্দিনী ৰামনাথে *[[Scroll.in]]*-ত এই ছবিখনক "এক ভয়ঙ্কৰ অভিজ্ঞতা" বুলি উল্লেখ কৰিছে।

## বাহ্যিক সংযোগ
*

## তথ্যসূত্ৰ

শ্ৰেণী:ভাৰতীয় থ্ৰিলাৰ চলচ্চিত্ৰ
ড'ৰিছ (অ'চেনিড)

**ড'ৰিছ** (/ˈdoʊrɪs/; প্ৰাচীন গ্ৰীক: Δωρίς/Δωρίδος ইংৰাজী: Doris; আক্ষৰিক অৰ্থ: 'দান') গ্ৰীক শ্ৰুতিকথা অনুসৰি এগৰাকী সাগৰীয় দেৱী। টাইটান অ'চেনাছ আৰু টেথিছৰ কন্যা ৩,০০০ অ'চেনিডৰ ভিতৰত তেওঁ অন্যতম আছিল।

## ব্যুৎপত্তি
ড'ৰিছ শব্দটো উপহাৰ শব্দৰ বিশেষ্য ৰূপ δῶρον শব্দৰ পৰা উদ্ভৱ হৈছে, যিটো একে অৰ্থৰ আদি-ইণ্ডো-ইউৰোপীয় *déh₃rom শব্দৰ পৰা আহৰণ কৰা হৈছে।

## অনুষ্ঠান
যেতিয়া কোনো দেৱতাৰ সৈতে জড়িত নাছিল, তেতিয়া ড'ৰিছ দেৱীয়ে সাগৰৰ উৰ্বৰতাক প্ৰতিনিধিত্ব কৰিছিল, নদীৰ মোহনাত পোৱা মাছ ধৰা ঠাইৰ দেৱী য'ত মিঠা পানী লুনীয়া পানীৰ সৈতে মিহলি হৈছিল।

## পৰিয়াল
ড'ৰিছ এগৰাকী অ’চেনিড আছিল অৰ্থাৎ নদী দেৱতাৰ ভগ্নী। তেওঁৰ পিতৃ টাইটান অ'চেনাছ আৰু টেথিছৰ তিনি হাজাৰ সামুদ্ৰিক কন্যা (অ’চেনিড) আৰু তিনিহাজাৰ নদী দেৱতা আছিল৷ তেওঁৰ স্বামী নেৰিয়াছ আৰু তেওঁলোকৰ কন্যা নেৰাইটছ লগতে তেওঁ থেটিছ, এম্ফিট্ৰাইট আৰু গালাটিয়াকে ধৰি পঞ্চাশগৰাকী নেৰেইডৰ (সামুদ্ৰিক নিম্ফ) মাতৃ।

## কীৰ্তিচিহ্ন
এণ্টাৰ্কটিকাৰ ড'ৰিছ গুহাৰ নাম ড'ৰিছ দেৱীৰ নামেৰে ৰখা হৈছে।

## তথ্য সংগ্ৰহ

শ্ৰেণী:গ্ৰীক কিংবদন্তি
মন জানে না

**মন জানে না** () হৈছে ২০১৯ চনৰ ভাৰতীয় বাংলা ভাষাৰ, ৰোমান্টিক থ্ৰিলাৰ ছবি শ্বগুফতা ৰফিকৰ পৰিচালনা আৰু এছভিএফৰ বেনাৰত  শ্ৰীকান্ত মোহতা আৰু মহেন্দ্ৰ চনীৰ দ্বাৰা প্ৰযোজিত বোলছবি‍। যশ দাসগুপ্ত, মিমি চক্ৰৱৰ্তী আৰু ৰাজদ্বীপ গুপ্তা অভিনীত ছবিখনে আমিৰ আৰু পৰিৰ প্ৰেম কাহিনী অনুসৰণ কৰে। এইখন পৰিচালক হিচাপে শ্বগুফতা ৰফিকৰ প্ৰথম বাংলা ছবি। ছবিখন ২০১৯ চনৰ ২১ মাৰ্চত হোলী উৎসৱৰ লগত সংগতি ৰাখি ছবিগৃহত মুক্তি দিয়া হৈছিল।

## সংক্ষিপ্তসাৰ
আমিৰ এজন ডেকা, অকলশৰীয়া মানুহ যিয়ে টেক্সি ড্ৰাইভিঙৰ জৰিয়তে জীৱিকা উপাৰ্জন কৰে। অকলশৰীয়া দেখি বন্ধুজনে বিয়া পাতিবলৈ পৰামৰ্শ দিয়ে। আমিৰে স্থানীয় মৌলৱীৰ পৰা সহায় বিচাৰে যিয়ে তেওঁক এগৰাকী লাজুক, অনাথ ছোৱালী পৰীৰ সৈতে চিনাকি কৰাই দিয়ে। প্ৰথম দৃষ্টিতেই তেওঁ তাইৰ প্ৰেমত পৰে আৰু তেওঁলোকে বিয়াপাশত আৱদ্ধ হয়। বিয়াৰ পিছত পৰীয়ে‍ আমিৰৰ কিছুমান গোপন কথাৰ সন্মুখীন হয় আৰু তাই নিৰুদ্দেশ হয়।। দুবছৰ ধৰি আমিৰে এগৰাকী টেক্সি চালক হিচাপে গোটেই চহৰখনতে তেওঁক বিচাৰি ফুৰে। এদিন তেওঁ তাইক হোটেল এখনৰ বাহিৰত অচেতন অৱস্থাত পায়। অৱশ্যে, পৰী এতিয়া তাইৰ অপৰাধী স্বৰূপ নহয় কিন্তু এগৰাকী বেপৰোৱা ড্ৰাগছৰ আসক্তলৈ ৰূপান্তৰিত হৈছে আৰু পতিতাবৃত্তিলৈ গৈছে।

## অভিনয়ত

* আমিৰৰ চৰিত্ৰত যশ দাসগুপ্ত
* মিমি চক্ৰৱৰ্তী পৰী হিচাপে
* মুৰাদ ভাই হিচাপে শাতাফ ফিগাৰ
* ৰাজদীপ গুপ্তা
* বাদশা মৈত্ৰা
* আৰক্ষী বিষয়া হিচাপে শংকৰ চক্ৰৱৰ্তী

## ছাউণ্ডট্ৰেক

ছবিখনৰ চাউণ্ডট্ৰেক ডাব্বু আৰু লিংকনে ৰচনা কৰাৰ বিপৰীতে গীতৰ কথা লিখিছে প্ৰসেনে।

## তথ্যসূত্ৰ

শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
শ্ৰেণী:বাংলা ভাষাৰ ভাৰতীয় চলচ্চিত্ৰ
শ্ৰেণী:২০১৯ বৰ্ষৰ চলচ্চিত্ৰ
দেৱী (২০২০ চনৰ চলচ্চিত্ৰ)

***দেৱী*** ভাৰতীয় হিন্দী ভাষাৰ উদ্বেগজনক নাটকীয় চুটি চলচ্চিত্ৰ, যাক প্ৰথমবাৰ পৰিচালনা কৰে প্ৰিয়ংকা বেনাৰ্জীয়ে। এই চলচ্চিত্ৰখন নীৰঞ্জন আইয়েংগাৰ আৰু ৰায়ান আইভান ষ্টিফেনে প্ৰযোজনা কৰিছিল, যাৰ প্ৰযোজনা গৃহটো ইলেকট্ৰিক এপল্‌ছ এণ্টাৰটেইনমেণ্ট নামেৰে পৰিচিত। এই চলচ্চিত্ৰটোত কাজল আৰু শ্ৰুতি হাচানৰ প্ৰথম ডিজিটেল প্ৰকল্প হিচাপে অংশ গ্ৰহণ কৰে। চলচ্চিত্ৰটোত সমাজৰ বিভিন্ন স্তৰৰ ন'টা মহিলা এক অনাকাংক্ষিত বন্ধুত্বত বাধ্য হয়, য'ত তেওঁলোকে নিজৰ অপমানজনক অতীতৰ কাহিনী বিৱৰণ কৰে।

## কাহিনী

এটা সৰু কোঠালী, য'ত বিভিন্ন ঠাইৰ আৰু সময়ৰ মৃত মহিলাসকলে একেলগে থাকে। তেওঁলোকৰ জীৱন ক্ৰমে চলি আছে। কিছুমান পুৰণি মহিলা তাস খেলি আছে, এগৰাকী হিন্দু মহিলা প্ৰাৰ্থনা কৰি আছে, এগৰাকী ছাত্ৰী অধ্যয়ন কৰি আছে, আন এগৰাকী কৰ্মসংলগ্ন মহিলা চেয়াৰত জোকাৰি আছে। আনহাতে, এখন টিভিত খবৰ দেখুৱাইছে, য'ত এখন নৃশংস অপৰাধৰ খবৰ আহি আছে, কিন্তু আকস্মিকভাৱে টিভিৰ চিগনেল হেৰাই যায়। সকলো মহিলাই বিব্ৰতভাৱে পৰস্পৰৰ মুখলৈ চায় যেন তেওঁলোকে জানে যে কি ঘটিছিল। 

এটা সময়ৰ পিছত, দুৱাৰখন বজাই উঠে। তাত থকা মহিলাসকলে নতুন ব্যক্তিক ভিতৰত সোমোৱাৰ অনুমতি দিবনে নে নহয় সেই লৈ বিতৰ্ক কৰে। কিছুমানে ভাবে, নতুনজনক ঠাই দিয়া উচিত, আনহাতে কিছুমানে ভাবে, ইয়াত ইতিমধ্যে যথেষ্ট ভিৰ। অৱশেষত, তেওঁলোকে নিজৰ অতীত কাহিনীবোৰ বিৱৰণ কৰে, য'ত সকলো একেটাই দুখদায়ক অভিজ্ঞতাৰ সাক্ষী—তেওঁলোকে ধৰ্ষণ আৰু হত্যা কৰা হৈছিল। মাথোঁ এগৰাকী মহিলা, যি নিজৰ ইচ্ছাতে আত্মহত্যা কৰিছিল, সেইটো ব্যতিক্ৰম। 

অবশেষত, দুৱাৰখন খোলা হয়, আৰু ভিতৰত সোমায় এটা সৰু শিশুটি। এই দৃশ্যই সকলোকে স্তব্ধ কৰি তোলে। টিভিত খবৰটো চলি থাকে—ভাৰতত মহিলাসকলৰ নিৰাপত্তাৰ অভাৱৰ বিষয়ে। চলচ্চিত্ৰটো শেষ হয় এটা লিখনীৰে, য'ত ভাৰতত মহিলাসকলৰ ওপৰত ধৰ্ষণকাণ্ডৰ সংখ্যাৰ তথ্য উল্লেখ থাকে।

## অভিনেতা-অভিনেত্ৰী

*কাজল - জ্যোতি
*শ্ৰুতি হাচান - মায়া
*নেহা ধুপিয়া
*নীনা কুলকাৰ্ণী - সাৱিত্ৰী
*মুক্তা বাৰৱে - আৰজু
*শিৱানী ৰঘুবংশী - যশু
*য়শস্বিনী দয়মা - জুনী
*সন্ধ্যা মাট্ৰে - লক্ষ্মী
*ৰামা জোশী - বেবী

## মুক্তি
এই চলচ্চিত্ৰটো ২ মাৰ্চ ২০২০ তাৰিখে ৰয়েল ষ্টেগ বেৰেল ছিলেক্ট লাৰ্জ চুটি ফিল্মছৰ দ্বাৰা মুক্তি দিয়া হৈছিল। সেইদিনাই এটি বিশেষ প্ৰদৰ্শনৰ আয়োজনো কৰা হৈছিল।

## প্ৰতিক্ৰিয়া
### পুৰস্কাৰ
*দেৱী* মুক্তিৰ ২৪ ঘণ্টাৰ ভিতৰতে ২ মিলিয়নৰো অধিক আৰু এক সপ্তাহৰ ভিতৰত ১০ মিলিয়নৰো অধিক দৰ্শক লাভ কৰে, যি সেই সময়ত এটা চুটি চলচ্চিত্ৰৰ বাবে এক ৰেকৰ্ড আছিল। ই ২০২১ চনৰ ফিল্মফেয়াৰ এৱাৰ্ডত সৰ্বশ্ৰেষ্ঠ চুটি চলচ্চিত্ৰৰ সন্মান লাভ কৰে।

## বাহ্যিক সংযোগ

*
*দেৱী YouTube-ত
*দেৱী  Large Short Films-ত

## তথ্যসূত্ৰ

শ্ৰেণী:ভাৰতীয় নাৰীবাদী চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ভাৰতীয় থ্ৰিলাৰ চলচ্চিত্ৰ
অগাষ্টা কালোচ ক্ৰীষ্টি

**অগাষ্টা কালোচ ক্ৰীষ্টি** (; ২৮ অক্টোবৰ ১৮৮৭ – ২২ জানুৱাৰী ১৯৮১) এগৰাকী আমেৰিকান শিক্ষাবিদ আৰু ৰাজনীতিবিদ আছিল। ১৯৫২ চনৰ পৰা ১৯৬৪ চনলৈকে মেইন হাউছ অৱ ৰিপ্ৰেজেণ্টেটিভ আৰু মেইন চেনেট দুয়োটাতে কাৰ্যনিৰ্বাহ কৰা তেওঁ প্ৰথমগৰাকী মহিলা। ক্ৰীষ্টিয়ে *মেইন ৱমেনছ খ্ৰীষ্টান টেম্পেৰেন্স ইউনিয়ন* (W.C.T.U.)ৰ সভানেত্ৰী হিচাপেও কাৰ্যনিৰ্বাহ কৰিছিল। নৰ্দাৰ্ণ মেইন কমিউনিটি কলেজৰ এটা অট্টালিকাৰ নাম তেওঁৰ সন্মানত নামকৰণ কৰা হৈছে।
## প্ৰাৰম্ভিক জীৱন আৰু শিক্ষা
মেইনৰ এছলেণ্ডত ক্ৰীষ্টিৰ জন্ম হৈছিল। তেওঁৰ পিতৃ-মাতৃ আছিল ৰুফাছ জি কালোচ আৰু মাৰ্থা জান (চেণ্ডলাৰ) কালোচ। প্ৰেস্কু আইল হাইস্কুল আৰু আৰুষ্টুক ষ্টেট নৰ্মেল স্কুলত পঢ়িছিল।

## কৰ্মজীৱন
এছলেণ্ডৰ আশে-পাশে থকা গ্ৰাম্য বিদ্যালয়ত শিক্ষকতা কৰি ক্ৰীষ্টিয়ে নিজৰ কেৰিয়াৰ আৰম্ভ কৰিছিল। পিছলৈ তেওঁৰ কেৰিয়াৰ ব্যৱসায়িক কেৰিয়াৰলৈ পৰিৱৰ্তিত হয় আৰু তেওঁ বেংগৰৰ বিল স্কুল অৱ শ্বৰ্টহেণ্ডত অধ্যয়ন কৰে। স্নাতক ডিগ্ৰী লাভ কৰাৰ পিছত ৱালটাৰ আৰ ক্ৰীষ্টিৰ সৈতে বিবাহপাশত আবদ্ধ হোৱালৈকে প্ৰেস্কু আইলত আলু ব্যৱসায়ী এজনৰ ওচৰত কাম কৰিছিল।১৯৬১ চনত যেতিয়া প্ৰেস্কু আইলৰ সামৰিক ঘাটিটো বন্ধ হৈ যায়, তেতিয়া ক্ৰীষ্টীয়ে পূৰ্বৰ ঘাটিটোৰ মাটিৰ অংশত বৰ্তমানৰ নৰ্দাৰ্ণ মেইন কমিউনিটি কলেজ স্থাপন কৰা এল ডি ১৫৪২ আগবঢ়াই পাছ কৰাত সহায় কৰে।

## ৰাজনৈতিক কেৰিয়াৰ
১৯৫২ চনত মেইন হাউছ অৱ ৰিপ্ৰেজেণ্টেটিভলৈ নিৰ্বাচিত হোৱা ক্ৰীষ্টিয়ে চাৰিটা কাৰ্যকাল কাৰ্যনিৰ্বাহ কৰে। তেওঁ সুৰা নিয়ন্ত্ৰণ সমিতিৰ সদস্য আছিল আৰু শেষৰ কাৰ্যকালত ইয়াৰ গৃহ অধ্যক্ষ হিচাপে কাৰ্যনিৰ্বাহ কৰিছিল। ক্ৰীষ্টিয়ে সুৰা বিলৰ বিৰোধিতা কৰিছিল আৰু সুৰা, জুৱা আৰু প্ৰতিকূল শ্ৰম আইনসমূহৰ বিৰুদ্ধে আইন প্ৰণয়নৰ সমৰ্থন কৰিছিল। ১৯৬১ চনত মেইন চেনেটলৈ নিৰ্বাচিত হয় আৰু তাত তেওঁ দুটা কাৰ্যকাল কাৰ্যনিৰ্বাহ কৰে। তেওঁৰ কাৰ্যকালত ৰাজ্য চৰকাৰৰ সমিতিৰ সদস্য আছিল আৰু আৰুষ্টুক কাউণ্টিৰ প্ৰতিনিধি দলৰ অধ্যক্ষ আছিল।
## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
শ্ৰেণী:শিক্ষাবিদ
শ্ৰেণী:ৰাজনীতিবিদ
লিলিয়ান চিয়াৰোচি

**লিলিয়ান টি চিয়াৰোচি** (; ১৯৩০ – ১৩ এপ্ৰিল, ২০১৬) এগৰাকী আমেৰিকান নাৰীবাদী আছিল। ফ্ল’ৰিডাত সম অধিকাৰ সংশোধনী অনুমোদনৰ পোষকতা কৰি আৰু নেশ্যনেল অৰ্গেনাইজেশ্যন ফৰ ৱমেনৰ সৈতে কাম কৰি তেওঁ পৰিচিত হৈছিল।

## প্ৰাৰম্ভিক জীৱন
১৯৩০ চনত পেনচিলভেনিয়াৰ আৰ্ডম’ৰত চিয়াৰোচিয়ে জন্মগ্ৰহণ কৰিছিল৷ তেওঁৰ পিতৃ-মাতৃ আছিল ইটালীৰ এগৰাকী অনুপ্ৰৱেশকাৰী মেৰী টাৰাস্কি আৰু আলফ্ৰেড চিয়াৰ’চি। দম্পতীটোৰ চৈধ্যটা সন্তান আছিল যদিও মাত্ৰ নটা সন্তানহে ৰক্ষা পৰে৷ চিয়াৰোচি আছিল সৰু। ৱেষ্ট কেথলিক হাইস্কুল ফৰ গাৰ্লছৰ পৰা তেওঁ স্নাতক ডিগ্ৰী লাভ কৰে আৰু ভিলানোভা বিশ্ববিদ্যালয়ৰ পৰা একাউণ্টিঙত স্নাতক ডিগ্ৰী লাভ কৰে, য'ত তেওঁ নিশাৰ ক্লাছত অংশগ্ৰহণ কৰে। স্কট পেপাৰ কোম্পানীত একাউণ্টেণ্ট হিচাপে তেওঁ কাম কৰিবলৈ আৰম্ভ কৰে। কৰ্মক্ষেত্ৰত দেখা যৌনতাবাদৰ বাবে তেওঁ হতাশ হৈ পৰিছিল।

## সক্ৰিয়তা
১৯৭১ চনত ছিয়াৰোচিয়ে নেচনেল অৰ্গেনাইজেচন ফৰ ৱমেন (NOW)ৰ ফিলাডেলফিয়া অধ্যায়ত যোগদান কৰে। ১৯৭৫ চনত তেওঁ কোষাধ্যক্ষ, কাৰ্যবাহী উপ-সভাপতি আৰু তাৰ পিছত ১৯৭৭ চনত অধ্যায়টোৰ সভানেত্ৰী হয়। এই অধ্যায়টোত সম অধিকাৰ সংশোধনী (ই আৰ এ) গৃহীত কৰাৰ প্ৰধান উদ্দেশ্যৰ ওপৰত গুৰুত্ব আৰোপ কৰা হৈছিল আৰু পিছলৈ চিয়াৰ'চিয়ে বৰ্ণবাদ আৰু যৌনতাবাদৰ ওপৰত গুৰুত্ব আৰোপ কৰাৰ লক্ষ্যৰ প্ৰতি সমৰ্থন প্ৰকাশ কৰিছিল৷ ৰাষ্ট্ৰপতি হৈ থকাৰ সময়ত তেওঁ ৩৫০০ জনীয়া এটা দলৰ নেতৃত্বত ১৯৭৮ চনৰ ৯ জুলাইত ৱাশ্বিংটন ডি চিত অনুষ্ঠিত হোৱা সম অধিকাৰ সংশোধনীৰ মাৰ্চত অংশগ্ৰহণ কৰে আৰু অন্যান্য স্থানীয় মহিলা গোটসমূহক ইৰাৰ সপক্ষে ৰাষ্ট্ৰপতি আৰু কংগ্ৰেছলৈ চিঠি লিখিবলৈ উৎসাহিত কৰে।
## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
শ্ৰেণী:নাৰীবাদী
চোখেৰ বালি (১৯৩৮ চনৰ চলচ্চিত্ৰ)

**চোখেৰ বালি** হৈছে এখন বাংলা নাট্য চলচ্চিত্ৰ, যিখন ৰবীন্দ্ৰনাথ ঠাকুৰৰ একেই নামৰ উপন্যাসৰ ওপৰত ভিত্তি কৰি সতু সেনে পৰিচালনা কৰিছিল। এই চলচ্চিত্ৰটো ৩০ জুলাই ১৯৩৮ তাৰিখে এছ’চিয়েটেড প্ৰডিউচাৰ্ছৰ অধীনত মুক্তি লাভ কৰিছিল। এই ছবিখন **চোখেৰ বালি** উপন্যাসৰ প্ৰথমটো চলচ্চিত্ৰ ৰূপান্তৰ আছিল।

## কাহিনী
এই চলচ্চিত্ৰখন এগৰাকী যৌৱনা বিধৱা বিনোদিনী আৰু মহেন্দ্ৰৰ অবৈধ প্ৰেম সম্পৰ্কক কেন্দ্ৰীভূত। মহেন্দ্ৰৰ পত্নী আশালতা বিনোদিনীৰ এক ঘনিষ্ঠ বান্ধৱী। স্নেহ আৰু মৰমৰ বাবে বিনোদিনীয়ে মহেন্দ্ৰৰ পৰিয়ালৰ সৈতে বাস কৰিবলৈ আহে। মহেন্দ্ৰৰ শৈশৱৰ ঘনিষ্ঠ বন্ধু বিহাৰীয়ো বিনোদিনীৰ প্ৰতি মানসিকভাৱে আকৰ্ষিত হৈ পৰে।

## অভিনেতা-অভিনেত্ৰী

*ছাবি বিশ্বাস — বিহাৰী
*ৰমা বেনাৰ্জী — অন্নপূৰ্ণা
*মনোৰঞ্জন ভট্টাচাৰ্য — সাধুচৰণ
*হৰেণ মুখোপাধ্যায় — মহেন্দ্ৰ
*সুৱপ্ৰভা মুখোপাধ্যায় — বিনোদিনী
*শান্তিলতা ঘোষ — ৰাজলক্ষ্মী
*ইন্দিৰা ৰায় — আশালতা
*অট্ৰি গুহ ঠাকুৰতা
*শিৱকালী চট্টোপাধ্যায়

## ঠাকুৰৰ প্ৰতিক্ৰিয়া
ৰবীন্দ্ৰনাথ ঠাকুৰে নিজেই এই চলচ্চিত্ৰখন জোড়াসাঁকোত থাকোঁতে চাইছিল আৰু পিছত ১৯৩৮ চনৰ ৪ আগষ্ট তাৰিখে শান্তিনিকেতনৰ পৰা এখন পত্ৰত লিখিছিল: 

## আৰু চাওক
* চোখেৰ বালি (২০১৩ চনৰ চলচ্চিত্ৰ)

## বাহ্যিক সংযোগ

## তথ্যসূত্ৰ

শ্ৰেণী:বাংলা ভাষাৰ ভাৰতীয় চলচ্চিত্ৰ 
শ্ৰেণী:বঙালী চলচ্চিত্ৰ 
শ্ৰেণী:১৯৩৮ বৰ্ষৰ চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
ক্লাইমেন (ইয়াপেটাছৰ পত্নী)

**ক্লাইমেন** (/ˈklɪmɪniː, ˈklaɪ-/; প্ৰাচীন গ্ৰীক: Κλυμένη, Kluménē, ইংৰাজী: Clymene বা Klymene, অৰ্থাৎ "বিখ্যাত") গ্ৰীক শ্ৰুতিকথা অনুসৰি অনুসৰি টাইটান অ'চেনাছ আৰু টেথিছৰ তিনি হাজাৰ অ'চেনিডৰ ভিতৰত অন্যতম সামুদ্ৰিক দেৱী৷ তেওঁ টাইটান ইয়াপেটাছৰ পত্নী আৰু এটলাছ, মেন'ইটিয়াছ, প্ৰমিথিউছ আৰু এপিমিথিউছৰ মাতৃ।

## শ্ৰুতিকথা
গ্ৰীক শ্ৰুতিকথা অনুসৰি ক্লাইমেন টাইটান অ'চেনাছ আৰু টেথিছৰ কন্যা। তেওঁ খুড়াক/মোমায়েক ইয়াপেটাছক বিয়া কৰায় আৰু তেওঁৰ ঔৰসত এটলাছ, মেন'ইটিয়াছ, প্ৰমিথিউছ আৰু এপিমিথিউছৰ মাতৃ হয়। অন্য কিছুমান সংস্কৰণত তেওঁৰ ভগ্নী এছিয়াৰ বিষয়েও একেখিনি কথাকে পোৱা যায়। কিছুমান যংস্কৰণত ক্লাইমেনক প্ৰমিথিউছৰ পত্নী আৰু তেওঁৰ দ্বাৰা ডিউকেলিয়নৰ মাতৃ বুলিও পোৱা যায়। কিছুমান সংস্কৰণত তেওঁক জ্যুছৰ কন্যা নিমোচিনিৰ মাতৃ বুলি উল্লেখ হৈছে। কিছুমান শ্ৰুতিকথাত ক্লাইমেনক চাইৰিনৰ এগৰাকী অন্যতম নিম্ফ বুলিও কোৱা হয়।

হেলিঅ'ছৰ এগৰাকী অন্যতম প্ৰেমিকাৰ নামো ক্লাইমেন৷ তেওঁৰ পিতৃ-মাতৃও অ'চেনাছ আৰু টেথিছ (আৰু সেয়েহে তেওঁৰ ভগ্নী আৰু সহযোগী অ'চেনিড)।

## তথ্য সংগ্ৰহ

শ্ৰেণী:গ্ৰীক কিংবদন্তি
এন্নে বনি

**এন্নে বনি** (১৭২০ চনৰ ২৮ নৱেম্বৰৰ পিছত নিৰুদ্দেশ হয়) এগৰাকী জলদস্যু আছিল যিয়েজন "কেলিকো জেক" ৰেকহামৰ অধীনত সেৱা আগবঢ়াইছিল। ইতিহাসত লিপিবদ্ধ হোৱা কেইজনমান মহিলা জলদস্যুৰ ভিতৰত তেওঁ “জলদস্যুৰ সোণালী যুগ’’ৰ লগতে সাধাৰণতে জলদস্যুৰ ইতিহাসতো অন্যতম স্বীকৃতিপ্ৰাপ্ত জলদস্যু হিচাপে পৰিগণিত হৈছে। 

বনিৰ পটভূমিৰ বহুখিনি অজ্ঞাত। বনিৰ প্ৰথম জীৱনীখন কেপ্তেইন চাৰ্লছ জনছনৰ ১৭২৪ চনৰ কিতাপ এ জেনেৰেল হিষ্ট্ৰী অৱ দ্য পাইৰেটছৰ পৰা আহিছে যদিও জনছনে তেওঁৰ বিষয়ে উপস্থাপন কৰা তথ্যক সন্দেহজনক বুলি গণ্য কৰা হয়। জনছনৰ মতে, বনিৰ জন্ম হৈছিল আয়াৰলেণ্ডত এজন অধিবক্তা আৰু তেওঁৰ চাকৰৰ অবৈধ কন্যা হিচাপে। পিছলৈ বনি আৰু তেওঁৰ দেউতাক কেৰ’লিনালৈ গুচি যাব আৰু তাৰ পৰাই তেওঁ জেমছ বনি নামৰ নাৱিক এজনক বিয়া কৰায়। যদিও জনছনৰ সংস্কৰণৰ পৰিঘটনা সাধাৰণতে গ্ৰহণযোগ্য হৈ পৰিছে, তথাপিও ইয়াৰ সমৰ্থনত প্ৰমাণ কম। 

অজ্ঞাত তাৰিখত বনি বাহামালৈ যাত্ৰা কৰে আৰু তাৰ পৰাই জলদস্যুঁজন ৰেকহামৰ সৈতে চিনাকি হয়। ১৭২০ চনৰ আগষ্ট মাহত বনিয়ে ৰেকহামৰ দলত যোগদান কৰিব আৰু আন এগৰাকী মহিলা জলদস্যু মেৰী ৰিডৰ সৈতে যোগদান কৰে আৰু ১৭২০ চনৰ আগষ্ট মাহত স্লুপ উইলিয়াম চুৰি কৰাত সহায় কৰাৰ অপৰাধত মৃত্যুদণ্ডৰ শাস্তি দিয়া হয়, কিন্তু বনি আৰু ৰিডে দুয়োজনে গৰ্ভৱতী বুলি দাবী কৰাৰ বাবে তেওঁলোকৰ ফাঁচী স্থগিত ৰখা হয়। ১৭২১ চনৰ এপ্ৰিল মাহৰ মাজভাগৰ আশে-পাশে জেলত ৰিডৰ মৃত্যু হয় যদিও বনিৰ অন্তিম দশাৰ বিষয়ে জনা হোৱা নাই।

## তথ্য সুত্ৰ

শ্ৰেণী:জলদস্যু
যোধপুৰী

**যোধপুৰী** শ্বুট হৈছে ভাৰতৰ এক আনুষ্ঠানিক পৰিধান। ই যোধপুৰ ৰাজ্যত উৎপত্তি হৈছিল আৰু ঊনবিংশ শতিকাৰ মধ্যভাগৰ পৰা বিংশ শতিকাৰ মধ্যভাগলৈ ভাৰতত জনপ্ৰিয় হৈছিল। ইয়াত কোট আৰু পেন্ট থাকে, কেতিয়াবা গেঞ্জীৰ সৈতে পৰিপূৰক ৰূপত পৰিধান কৰা হয়। ই সাধাৰণতে এটা সৰু কাটযুক্ত ডিজাইনৰ সৈতে হাতৰ এমব্ৰয়ডাৰী থকা ৱাইষ্টকোটৰ সৈতে পৰিধান কৰা হয়। ই বিবাহ অনুষ্ঠান আৰু আনুষ্ঠানিক সভাসমূহৰ বাবে উপযোগী।

এই শ্বুটৰ সামগ্ৰী ৰেচম বা আন কোনো সুটিং সামগ্ৰী হ’ব পাৰে। সাধাৰণতে, ক'লাৰ আৰু বুটামত এমব্ৰয়ডাৰী কৰা উপাদানেৰে সাজি তুলা হয়। এই এমব্ৰয়ডাৰী সাধাৰণ, জাকাৰ্ড বা জামেৱাৰী হ’ব পাৰে। সাধাৰণতে, পেন্টৰ ৰং কোটৰ সৈতে মিলাই লোৱা হয়, যদিও কোনো কোনো সময়ত বিপৰীত ৰং থকা পেন্টৰ লগত কোট পৰিধান কৰাৰ ধাৰা পৰিলক্ষিত হয়।

## ইতিহাস

অংগৰাখাক বন্ধগলৰ আগতীয়া ৰূপ হিচাপে গণ্য কৰা হয়। অংগৰাখা হৈছে প্ৰাচীন ভাৰতৰ এক ৰাজদৰবাৰীয় পৰিধান, যি কোমল গাঁথনি আৰু গোট লগাব পৰা বিশেষত্ৰা থকা আছিল। বন্ধগলা আচকানৰ চুটি ৰূপ হিচাপে বিকশিত হৈছিল। বন্ধগলা দ্ৰুতভাৱে ৰাজস্থানত আনুষ্ঠানিক আৰু আধা-আনুষ্ঠানিক ইউনিফৰ্ম হিচাপে জনপ্ৰিয় হৈ পৰে আৰু পিছলৈ সমগ্ৰ ভাৰতত বিখ্যাত হয়। ডিজাইনৰ ৱেণ্ডেল ৰড্ৰিক্সৰ মতে, বন্ধগলৰ দৰে আনুষ্ঠানিক পৰিধানবোৰ হৈছে ৬,০০০ বছৰৰ পোচাক ঐতিহ্যৰ এক বিকাশ।

## চাওক
*নেহৰু জেকেট

## তথ্যসূত্ৰ

শ্ৰেণী:বস্ত্ৰ
শ্ৰেণী:পোচাক
লিঅৰা স্পেলমেন

**লিঅৰা স্পেলমেন** (জন্ম লিঅৰা থেৰেছা স্পেলমেয়াৰ; ১৩ জুলাই ১৮৮৮ বা ১৮৯০ – ৪ ছেপ্তেম্বৰ ১৯৪৫) এজনী আমেৰিকান ভডেভিল শিল্পী আৰু মঞ্চ আৰু চলচ্চিত্ৰ অভিনেত্ৰী আছিল। তেওঁ অভিনেতা চাৰ্লছ বি. মিডলটনৰ পত্নী আছিল। 

লিঅৰা থেৰেছা স্পেলমেয়াৰ মিছৌৰীৰ ব’ন টেৰত জন্মগ্ৰহণ কৰিছিল। তেওঁ শিশু অৱস্থাতেই মঞ্চত সংগীত পৰিবেশন কৰা আৰম্ভ কৰিছিল। যুৱতী অৱস্থাত ভডেভিলত অভিনয় কৰিবলৈ আৰম্ভ কৰিছিল, য'ত তেওঁ ১৯০৮ চনত সহ-শিল্পী চাৰ্লছ মিডলটনক লগ পায় আৰু বিবাহ পাশত আবদ্ধ হয়।

তেওঁলোকে "Middleton and Spellmeyer" নামেৰে এখন ভডেভিল দলেৰে অভিনয় কৰিছিল। 

ল’ৰা স্পেলমেন নামৰে মঞ্চত অভিনয় কৰা স্পেলমেনে মুখ্যতঃ থিয়েটাৰতে অভিনয় কৰিছিল। ১৯২০ চনত তেওঁ আৰু তেওঁৰ স্বামীয়ে একেলগে "Wits vs. Wits" চলচ্চিত্ৰত অভিনয় কৰিছিল, যদিও তেওঁ মঞ্চত অভিনয় অব্যাহত ৰাখি মাত্ৰ দুটা চলচ্চিত্ৰত অভিনয় কৰিছিল। তেওঁৰ স্বামী চাৰ্লছ বি. মিডলটন "ফ্লেচ গৰ্ডন" শৃংখলাৰ "এম্পেৰ’ৰ মিং" ৰূপে অভিনয় কৰি জনপ্ৰিয়তা লাভ কৰিছিল। 

তেওঁৰ স্বামীৰ তুলনাত তিনি বছৰতকৈ কম বয়সীয়া হলেও, লিঅৰা স্পেলমেন ১৯৪৫ চনৰ ৪ ছেপ্তেম্বৰত লছ এঞ্জেলেছত হৃদৰোগত আক্ৰান্ত হৈ মৃত্যু মুখত পৰে। তেওঁ হলিউড ফ’ৰেভাৰ চেমেটেৰীত নিজৰ স্বামীৰ কাষতে সমাধিস্থ হয়। যদিও বহুতো তথ্য উৎসত তেওঁৰ জন্ম ১৮৯০ চন বুলি উল্লেখ আছে, তেওঁৰ সমাধি ফলকত ১৮৮৮ চন উল্লেখ কৰা আছে। ১৯০০ চনৰ আমেৰিকান জনগণনা নথিত তেওঁৰ জন্ম ১৮৮৭ চনৰ জুলাই মাহত হৈছিল বুলি উল্লেখ আছে। 

## বাহ্যিক সংযোগ

*
*

## তথ্যসূত্ৰ

শ্ৰেণী:আমেৰিকান অভিনয় শিল্পী
শ্ৰেণী:অভিনেত্ৰী
টেনেচি ক্লাফলিন

**টেনেচি চেলেষ্ট ক্লাফলিন, মণ্টচেৰাটৰ ভিছকাউণ্টেছ** ( (২৬ অক্টোবৰ, ১৮৪৪ – ১৮ জানুৱাৰী, ১৯২৩), টেনি চি নামেৰেও পৰিচিত৷ তেওঁ এগৰাকী আমেৰিকান ভোটাধিকাৰী আছিল আৰু তেওঁৰ ভগ্নী ভিক্টোৰিয়া উডহালৰ সৈতে ৱাল ষ্ট্ৰীটত দালালি সংস্থা মুকলি কৰা প্ৰথমগৰাকী মহিলা হিচাপে বেছি পৰিচিত আছিল৷

## জীৱন
টেনেচি ক্লাফলিনৰ জন্ম তাৰিখৰ সঠিক তথ্য স্পষ্ট নহয় যদিও সাধাৰণতে তেওঁৰ জন্ম ১৮৪৩ চনৰ পৰা ১৮৪৬ চনৰ ভিতৰত হোৱা বুলি কোৱা হয়। জীৱনীকাৰ মাইৰ্না মেকফাৰ্চনে ক্লাফলিনৰ জন্ম তাৰিখ ১৮৪৫ চনৰ ২৬ অক্টোবৰ বুলি উল্লেখ কৰিছেআনহাতে সাংবাদিক বাৰ্বাৰা গোল্ডস্মিথে ১৮৪৬ চনত জন্ম হৈছে বুলি উল্লেখ কৰিছে।

১৮৭১ চনত ভগ্নীদ্বয়ে পৌৰসভাৰ নিৰ্বাচনত ভোট দিবলৈ চেষ্টা কৰে আৰু নাকচ কৰা হয়।

১৮৭১ চনৰ ১১ আগষ্টত টেনেচি ক্লাফলিনে নিউয়ৰ্কৰ অষ্টম কংগ্ৰেছ জিলাৰ বাবে প্ৰাৰ্থীত্ব ঘোষণা কৰে। সেই সময়ত অষ্টম কংগ্ৰেছৰ জিলাখন বহুলাংশে জাৰ্মান-আমেৰিকান আছিল। জাৰ্মান আৰু আমেৰিকাৰ পতাকাৰে আগুৰি থকা আৰভিং প্লাজাত ক্লাফলিনে প্ৰাৰ্থীত্ব ঘোষণা কৰে। তেওঁ জাৰ্মান ভাষাত ভাষণ দিছিল।

১৮৭২ চনৰ ১০ মে'ত নৱগঠিত ইকুৱেল ৰাইটছ পাৰ্টিয়ে উডহালক আমেৰিকাৰ ৰাষ্ট্ৰপতি পদৰ বাবে মনোনীত কৰে।ফ্ৰেডেৰিক ডগলাছক উপ-ৰাষ্ট্ৰপতি হিচাপে মনোনীত কৰা হয় যদিও তেওঁ মনোনয়নক আওকাণ কৰি ইয়াৰ পৰিৱৰ্তে ইউলিছিছ এছ গ্ৰাণ্টৰ হৈ সক্ৰিয়ভাৱে প্ৰচাৰ চলায়।
## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
এডেল গুডমেন ক্লাৰ্ক

**এডেল গুডমেন ক্লাৰ্ক** (; ২৭ ছেপ্টেম্বৰ, ১৮৮২ – ৪ জুন, ১৯৮৩) এগৰাকী আমেৰিকান শিল্পী আৰু ভোটাধিকাৰী আছিল।

## জীৱন
১৮৮২ চনত আলাবামাৰ মণ্টগোমাৰীত মূলতঃ বেলফাষ্টৰ ৰেলৱেৰ শ্ৰমিক ৰবাৰ্ট ক্লাৰ্ক আৰু মূলতঃ নিউ অৰলিন্সৰ ইহুদী সংগীত শিক্ষয়িত্ৰী এষ্টেল গুডমেন ক্লাৰ্কৰ ঘৰত জন্মগ্ৰহণ কৰে।তেওঁৰ সহযোগী ভোটাধিকাৰী এডিথ ক্লাৰ্ক কাউলছৰ ভগ্নী আছিল।.

১৮৯৪ চনত ভাৰ্জিনিয়াৰ ৰিচমণ্ডলৈ যোৱাৰ পূৰ্বে পৰিয়ালটোৱে লুইজিয়ানাৰ নিউ অৰলিন্স আৰু মিচিচিপিৰ পাছ খ্ৰীষ্টিয়ানত বাস কৰিছিল।

ক্লাৰ্কে ভাৰ্জিনিয়া ৰেণ্ডলফ এলেট স্কুলত পঢ়িছিল আৰু ১৯ বছৰ বয়সত ৰিচমণ্ডৰ আৰ্ট ক্লাবত শিল্প শ্ৰেণীৰ বাবে ধন আগবঢ়োৱাৰ বাবে ষ্টেনোগ্ৰাফাৰ হিচাপে কাম কৰিছিল। ১৯০৬ চনত তেওঁ বৃত্তিৰে নিউয়ৰ্ক স্কুল অৱ আৰ্টলৈ যায়, ৰবাৰ্ট হেনৰী, উইলিয়াম মেৰিট চেজ, কেনেথ হেইছ মিলাৰ আদি শিল্পীৰ অধীনত অধ্যয়ন কৰে।

১৯০৯ চনত ক্লাৰ্কৰ কৰ্মী জীৱন আৰম্ভ হয়, যেতিয়া তেওঁ আৰু নোৰা হিউষ্টন, এলেন গ্লাছগো, লিলা মিড ভেলেণ্টাইন, কেট ৱালাৰ বেৰেট আৰু মেৰী জনষ্টনকে ধৰি আন ১৮ গৰাকী মহিলাই, ভাৰ্জিনিয়াৰ ইকুৱেল ভোটাধিকাৰ লীগ প্ৰতিষ্ঠা কৰে৷ তেখেতে এবছৰ ধৰি ইয়াৰ সম্পাদিকা হিচাপে কাৰ্যনিৰ্বাহ কৰিছিল আৰু ভাৰ্জিনিয়া সাধাৰণ পৰিষদত সমিতিৰ অধ্যক্ষ আৰু গোটৰ লবীৰ মুৰব্বী হিচাপেও কাৰ্যনিৰ্বাহ কৰিছিল।
১৯১০ চনত ৱাশ্বিংটন ডি.চি.ত অনুষ্ঠিত হোৱা *নেচনেল আমেৰিকান* *ৱমেন ছাফ্ৰেজ এছ'চিয়েচন*ৰ অধিৱেশনত তেওঁ প্ৰতিনিধি আছিল। ক্লাৰ্ক আৰু নোৰা হিউষ্টনে ৰিচমণ্ডৰ ডাউনটাউনৰ ফিফথ আৰু ব্ৰড ষ্ট্ৰীটৰ চুকত তেওঁলোকৰ ইজেল স্থাপন কৰি তেওঁলোকৰ "ষ্ট্ৰীট কৰ্ণাৰ স্কেচ" শ্বেয়াৰ কৰে৷  ক্লাৰ্ক আৰু হিউষ্টনে তেওঁলোকৰ চক আলোচনাৰ সময়ত মহিলাৰ ভোটাধিকাৰৰ বিষয়ে কয় আৰু কাষ চাপি অহা লোকসকলক প্ৰচাৰ পত্ৰিকা বিতৰণ কৰে।

ক্লাৰ্কে কেইবাটাও চৰকাৰী আৰু শিক্ষা সংস্থাতো কাৰ্যনিৰ্বাহ কৰিছিল, য'ত গৱৰ্ণৰ ই লি ট্ৰিংকলৰ ৰাজ্য আৰু স্থানীয় চৰকাৰৰ সৰলীকৰণ আয়োগৰ সম্পাদক, গৱৰ্ণৰ হেৰী এফ বাইৰ্ডৰ লিবাৰেল আৰ্টছ কলেজ ফৰ উইমেন কমিছনৰ সম্পাদক,আৰু কলেজ অৱ উইলিয়াম এণ্ড মেৰীত মহিলাৰ ডীন অন্তৰ্ভুক্ত আছিল। নিউ ডিলৰ সময়ত তেওঁ নেচনেল ৰিইম্প্লয়মেণ্ট চাৰ্ভিচৰ ক্ষেত্ৰ তত্বাৱধায়ক আছিল আৰু ১৯৩৬ চনত ৱৰ্কছ প্ৰগ্ৰেছ এডমিনিষ্ট্ৰেচনৰ ভাৰ্জিনিয়া আৰ্টছ প্ৰজেক্টৰ পৰিচালক হৈছিল।.

## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
অনিতা ভৰদ্বাজ

**অনিতা ভৰদ্বাজ**   ; এগৰাকী ভাৰতীয় উচ্চ উচ্চতাত উদ্ধাৰকাৰী চিকিৎসক। ছয় চিগমা হাই এলটিটুড মেডিকেল ৰেচকিউ চাৰ্ভিচেছৰ যুটীয়া চিকিৎসা সঞ্চালিকা হিচাপে ভাৰতৰ মহিলাৰ বাবে সৰ্বোচ্চ বঁটা নাৰী শক্তিপুৰস্কাৰ লাভ কৰিছে।

## জীৱন
ভাৰতৰ ছিক্স চিগমা হেল্থকেয়াৰ হাই এলটিটুড মেডিকেল ৰেচকিউ চাৰ্ভিচেছৰ চিকিৎসা সঞ্চালিকা। এই সেৱাই (২০১৮ চনৰ মাৰ্চ মাহলৈকে) উচ্চ উচ্চতাত ৫০,০০০ তকৈ অধিক লোকক সহায় কৰিছিল আৰু ২৪,০০০ ফুট পৰ্যন্ত উচ্চতাত কাম কৰা ৫,০০০ তকৈ অধিক মহিলা আৰু শিশুৰ জীৱন ৰক্ষা কৰিছিল।

২০১৪ চনত তেওঁ তীৰ্থযাত্ৰীসকলক বিনামূলীয়া চিকিৎসা সেৱা আগবঢ়াবলৈ কৰা ভ্ৰমণকে ধৰি তেওঁৰ কামৰ বাবে কল্পনা চাওলা শৌৰ্য্য বঁটাৰে সন্মানিত হয়। এই বঁটাত ৫০,০০০ টকাৰ পুৰস্কাৰ আছিল।
ভৰদ্বাজ উদ্ধাৰত সহায় কৰিবলৈ পাহাৰ ভ্ৰমণ কৰাৰ বাবে জনাজাত। উত্তৰাখণ্ডৰ বানপানী, নেপালৰ ভূমিকম্প আৰু অমৰনাথ যাত্ৰাৰ আক্ৰমণৰ স্থানত তেওঁ আন কেইবা ডজন লোকৰ সৈতে যোগদান কৰিছে।

ভাৰতৰ ৰাষ্ট্ৰপতি ৰামনাথ কোবিন্দে আন্তঃৰাষ্ট্ৰীয় নাৰী দিৱসৰ দিনা ৰাষ্ট্ৰপতি ভৱনৰ (ৰাষ্ট্ৰপতি প্ৰাসাদ) দৰবাৰ কক্ষত তেওঁৰ নাৰী শক্তিৰ বঁটা প্ৰদান কৰে। এই বঁটা ভাৰতৰ মহিলাৰ বাবে সৰ্বোচ্চ অসামৰিক বঁটা।

২০১৯ চনৰ জুলাই মাহত উত্তৰাখণ্ডৰ মুখ্যমন্ত্ৰী ত্ৰিবেন্দ্ৰ সিং ৰাৱাটে ৰুদ্ৰপ্ৰয়াগত এখন পাহাৰীয়া প্ৰতিষ্ঠানৰ বাবে ধন দিবলৈ সন্মত হয়। এই ধনেৰে ১২০০ টা চাকৰিৰ সৃষ্টি হ’ব আৰু ইয়াক ছয় চিগমা হাই এলটিটুড মেডিকেল ৰেচকিউ চাৰ্ভিচেছৰ দ্বাৰা পৰিচালিত কৰা হ’ব। নতুন কেন্দ্ৰটোৱে শিক্ষা আৰু প্ৰশিক্ষণৰ লগতে চিকিৎসা সেৱাও যোগান ধৰিব। তেওঁ ডাঃ প্ৰদীপ ভৰদ্বাজ, চিইঅ' আৰু চিকিৎসা সঞ্চালক, ডাঃ অৰবিন্দ কুমাৰ, ডাঃ পাৰভেজ আহমদ, ভীম বাহাদুৰ, দেৱজিৎ নায়ক আৰু ভৰদ্বাজকে ধৰি সেৱাৰ আগশাৰীৰ কৰ্মচাৰীসকলক বঁটা প্ৰদান কৰে।

## ব্যক্তিগত জীৱন
ডাঃ প্ৰদীপ ভৰদ্বাজৰ সৈতে তেওঁৰ বিবাহ হয়।

## তথ্যসূত্ৰ
অম্বিকা বেৰী

**অম্বিকা বেৰী**   ; জন্ম **অম্বিকা সুবেৰৱাল** , এগৰাকী ভাৰতীয় আৰ্ট গেলেৰীৰ মালিক। তেওঁ শিল্পীসকলৰ বাবে এটি প্ৰশান্তি স্থান স্থাপন কৰিছিল।

ৰিট্ৰিট বা প্ৰশান্তি স্থান বা সৃষ্টিশীল আশ্ৰয়স্থল প্ৰতিষ্ঠা কৰাৰ বাবে ২০১৮ চনত নাৰী শক্তিৰ সন্মানেৰে সন্মানিত হৈছিল।

## জীৱন
অম্বিকা সুবেৰৱালে এগৰাকী মহিলা হিচাপে শিল্পৰ প্ৰতি আগ্ৰহী আছিল। তেওঁৰ পিতৃ এজন স্থপতিবিদ আছিল।

বেৰীক আৰ্ট গেলেৰীৰ মালিক হিচাপে জনা যায়। তেওঁৰ গেলেৰীখন প্ৰায় ১৯৯০ চনত মুকলি হয় আৰু ইয়াক গেলেৰী সংস্কৃত নামেৰে জনা যায় আৰু ই কলকাতাত আছে।

বেৰীয়ে শিল্পীসকলৰ বাবে এটা প্ৰশান্তি স্থান স্থাপন কৰে। ইয়াৰ নাম "আৰ্ট ইচোল" আৰু ইয়াক "শিল্পী, লেখক আৰু ভাস্কৰ্য্যশিল্পীৰ বাবে ভাৰতৰ একমাত্ৰ স্থায়ী সৃষ্টিশীল আশ্ৰয়স্থল" বুলি কোৱা হৈছিল। এই ৰিট্ৰিটটো খাজুৰাহো পৰ্যটন এলেকাৰ পৰা ১৪০ কিলোমিটাৰ দূৰত্বত থকা ইচাল নামৰ সৰু গাঁওখনত অৱস্থিত।

বেৰীয়ে মাইহাৰত বাস কৰা বঙালী সৰোদবাদক, বহু বাদ্যযন্ত্ৰবাদক আৰু সুৰকাৰ আল্লাউদ্দিন খানৰ ঘৰ পুনৰ নিৰ্মাণ কৰিছিল। এই ঘৰটোৰ তিনিটা অংশৰ ভিতৰত এটা অংশ গঠন কৰে - বাকী দুটা অংশ হৈছে, এটা শিল্পীসকলৰ ৰিট্ৰিট আৰু আন টো অংশ আমাৰিয়া, লেখকসকলৰ বাবে। এই স্থানত তিনি একৰ ভাস্কৰ্য্য উদ্যান আছে যিখন বিভিন্ন ধৰনৰ প্ৰদৰ্শিত কামৰে ভৰপূৰ আৰু ইয়াত  আল্লাউদ্দিন খানৰ মূৰ্তিও আছে।

বেৰীয়ে ২০১৮ চনত নাৰী শক্তিৰ নামেৰে জনাজাত "মহিলাৰ বাবে সৰ্বোচ্চ অসামৰিক সন্মান" লাভ কৰে।  আন্তঃৰাষ্ট্ৰীয় নাৰী দিৱস ২০১৮ তাৰিখে বেৰীক নাৰী শক্তিৰ সন্মান প্ৰদান কৰা হয়। নতুন দিল্লীৰ ৰাষ্ট্ৰপতি ভৱনত (ৰাষ্ট্ৰপতি ভৱন) ভাৰতৰ ৰাষ্ট্ৰপতি ৰামনাথ কোবিন্দে ভাৰতৰ প্ৰধানমন্ত্ৰী নৰেন্দ্ৰ মোডী আৰু মহিলা আৰু শিশু উন্নয়ন মন্ত্ৰী মনেকা সঞ্জয় গান্ধীয়েও অংশগ্ৰহণ কৰি এই বঁটা প্ৰদান কৰে। সেই বছৰ প্ৰায় ৩০ জন লোক আৰু ৯ টা সংস্থাক সন্মান জনোৱা হয় আৰু এই বঁটা আৰু ১ লাখ ডলাৰকৈ পুৰস্কাৰ লাভ কৰে।

## তথ্যসূত্ৰ
টিকা ব্ৰাভানি

**ৰতু টিকা ব্ৰাভানি** (জন্ম: ডেনপাছাৰ, ১৭ ফেব্ৰুৱাৰী ১৯৯০) ইণ্ডোনেছিয়াৰ এগৰাকী অভিনেত্ৰী আৰু মডেল। তেওঁ বান্টেনী আৰু মিনাংকাবাউ বংশৰ সন্তান।

## প্ৰাৰম্ভিক জীৱন

ৰতু টিকা ব্ৰাভানিৰ জন্ম ডেনপাছাৰ, বালিত হৈছিল। তেওঁৰ পিতা বান্টেনী বংশৰ টুবাগুচ জুবিৰ ৰামাধান আৰু মাতা মিনাংকাবাউ বংশৰ কেমালিয়া দেৱী।

তেওঁৰ ‘ৰতু’ নামটো বান্টেনী ৰাজবংশীয় উপাধি, যি বান্টেনৰ প্ৰথম চুলতান মাওলানা হাসানুদ্দিনৰ বংশধৰসকলৰ কন্যাসকলক দিয়া হয়। তেওঁৰ পিতৃৰ ‘টুবাগুচ’ নামটোও এজন বান্টেনী অভিজাত ব্যক্তিৰ উপাধি।

যেতিয়া টিকা ব্ৰাভানি ১৬ বছৰীয়া আছিল, তেতিয়া তেওঁৰ মাতৃ-পিতৃৰ বিবাহ বিচ্ছেদ হয়, আৰু তেওঁ মাতৃ কেমালিয়া দেৱীৰ সৈতে বাস কৰিবলৈ নিৰ্বাচন কৰে। ২০১৪ চনৰ ৩০ জুলাইত, ঈদ-উল-ফিতৰৰ চতুৰ্থ দিনা, তেওঁৰ মাতৃ গৰ্ভাচ্ছদ কেঞ্চাৰৰ বাবে দীৰ্ঘদিনীয়া সংগ্ৰামৰ পিছত মৃত্যু প্ৰাপ্ত হয়। মৃত্যুৰ আগতে, তেওঁৰ মাতৃয়ে তেওঁক সোনকালে বিবাহ কৰিবলৈ উপদেশ দিছিল।

## শিক্ষাগত যোগ্যতা

যদিও টিকা ব্ৰাভানিৰ জন্ম বালিত হৈছিল, তেওঁ নিজৰ শৈশৱ জাকাৰ্টাত অতিবাহিত কৰিছিল। তেওঁ ২০০৫ চনত SMP Labschool Kebayoran-ৰ পৰা মাধ্যমিক শিক্ষা সম্পন্ন কৰে আৰু তাৰ পিছত SMA Negeri 70 Jakarta-ত উচ্চ মাধ্যমিক শিক্ষা গ্ৰহণ কৰে। উচ্চতৰ মাধ্যমিক শিক্ষা শেষ কৰাৰ পিছত, তেওঁ ইণ্ডোনেছিয়া বিশ্ববিদ্যালয়ৰ অৰ্থনীতি অনুষদত একাউন্টেন্সি বিষয়ত অধ্যয়ন কৰিছিল। ২০১৩ চনত, তেওঁ ৩.৪ GPA লৈ স্নাতক ডিগ্ৰী লাভ কৰে।

## ব্যক্তিগত জীৱন

২০১৬ চনৰ ৭ আগষ্টত, টিকা ব্ৰাভানিয়ে অভিনেতা ডিমাচ আদিত্যৰ সৈতে বিবাহ পাশত আবদ্ধ হয়। তেওঁলোকৰ বিবাহ অনুষ্ঠান চিলান্দাক, দক্ষিণ জাকাৰ্টাত অনুষ্ঠিত হৈছিল, য’ত মিনাংকাবাউ আৰু বান্টেনী সংস্কৃতিৰ এক সংমিশ্ৰণ দেখা গৈছিল।

বিবাহৰ কিছু মাহ পিছত, টিকা ব্ৰাভানিয়ে তিনিহপ্তীয়া গৰ্ভৰ অৱস্থাত গৰ্ভপাতৰ অভিজ্ঞতা লাভ কৰিছিল।

## বঁটা আৰু মনোনয়ন

## একে নামৰ অন্য ব্যক্তি
*টিকা ছাম্পটাৰ, আমেৰিকান অভিনেত্ৰী।
*টিকা (গায়িকা), ইণ্ডোনেছিয়ান গায়িকা।
*টিকা ভাণ্ডাৰী, নেপালী গায়িকা।

## বাহ্যিক সংযোগ
* Profile in KapanLagi.com 
* 

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ইণ্ডোনেছিয়াৰ ব্যক্তি
শ্ৰেণী:অভিনেত্ৰী
শ্ৰেণী:ইণ্ডোনেছিয়ান অভিনেত্ৰী
পুষ্পা গিৰিমাজী

**পুষ্পা গিৰিমাজী**  ; এগৰাকী লেখিকা, সাংবাদিক, গ্ৰাহক অধিকাৰৰ স্তম্ভলেখক আৰু গ্ৰাহক সুৰক্ষাৰ অধিবক্তা। তিনি দশকৰো অধিক সময় ধৰি অবিৰতভাৱে সাপ্তাহিক গ্ৰাহকৰ স্তম্ভ লিখি থকা একমাত্ৰ ভাৰতীয় সাংবাদিক।

## কৰ্ম জীৱন
গিৰিমাজীয়ে ১৯৭৬ চনত বাংগালুৰুৰ পৰা প্ৰকাশিত কমিউনিটি পেপাৰ চিটি টেবৰ জৰিয়তে সাংবাদিকতাত নিজৰ কৰ্ম জীৱন আৰম্ভ কৰে। চিটি টেবৰ পিছত বাংগালুৰুত ডেকান হেৰাল্ডত কাম কৰাৰ পিছত ১৯৮২ চনত দিল্লীৰ বাহিৰত *দ্য ইণ্ডিয়ান এক্সপ্ৰেছ*লৈ যায়। ১৯৮৩ চনত তেওঁ নিজৰ কনজিউমাৰ স্তম্ভ আৰু ইয়াৰ ছিণ্ডিকেচন আৰম্ভ কৰে যিটো বিভিন্ন কাকতত প্ৰকাশ পায়: *দ্য টাইমছ অৱ ইণ্ডিয়া, গুজৰাটৰ বাহিৰৰ দিব্য ভাস্কাৰ, অমৰ উজালা, দৈনিক ভাস্কৰ, দৈনিক জাগ্ৰন,* আৰু *সম্যুক্ত কৰ্ণাটক* আৰু *বিজয়া কৰ্ণাটক*, দুয়োখনেই কানাড়াৰ।

২০০০ চনৰ পৰা ২০০৩ চনলৈকে বীমা নিয়ন্ত্ৰণ আৰু উন্নয়ন কৰ্তৃপক্ষৰ (আই আৰ ডি এ) প্ৰথম পৰামৰ্শদাতা সমিতিৰ সদস্য আছিল আৰু কেইবাটাও নিয়মৰ খচৰা প্ৰস্তুত কৰাত সম্পূৰ্ণৰূপে জড়িত আছিল, বিশেষকৈ পলিচিধাৰীৰ স্বাৰ্থ সুৰক্ষাৰ নিয়মৰ সৈতে। ১৯৮৬ চনৰ গ্ৰাহক সুৰক্ষা আইন আৰু আইনখনৰ অসংখ্য সংশোধনীত তেওঁ গুৰুত্বপূৰ্ণ ভূমিকা পালন কৰিছিল।

গ্ৰাহক সুৰক্ষাৰ ক্ষেত্ৰত তেওঁৰ কামৰ স্বীকৃতি স্বৰূপে আমেৰিকাৰ আণ্ডাৰৰাইটাৰ্ছ লেবৰেটৰীয়ে তেওঁক ইয়াৰ গ্ৰাহক পৰামৰ্শদাতা পৰিষদৰ সদস্য হিচাপে গঢ়ি তুলিছে।

তেওঁৰ পেছাদাৰী কামৰ বাবে কৰ্ণাটক ৰাজ্যোৎসৱ বঁটা, দ্য সাংস্কৃতিক বঁটা, এম.আৰ, পাই বঁটা আৰু চামেলিদেৱী জৈন বঁটা আদি বহুতো বঁটাও লাভ কৰিছে।

বৰ্তমান তেওঁ প্ৰতি সপ্তাহত দুটাকৈ একচেটিয়া স্তম্ভ লিখে - এটা *হিন্দুস্তান টাইমছ*ৰ বাবে আৰু আনটো *দ্য ট্ৰিবিউন*ৰ বাবে।[citation needed]

## সমিতিৰ জড়িততা
*গ্ৰাহক সুৰক্ষা আইন পুনৰীক্ষণ/সংশোধন কৰিবলৈ কেন্দ্ৰীয় গ্ৰাহক পৰিক্ৰমা মন্ত্ৰালয়ে গঠন কৰা সমিতি। 

*কেন্দ্ৰীয় গ্ৰাহক পৰিক্ৰমা মন্ত্ৰালয়ে বিভ্ৰান্তিকৰ বিজ্ঞাপনৰ ওপৰত গঠন কৰা আন্তঃমন্ত্ৰালয় সমিতি।
*ক্ষমতাপ্ৰাপ্ত সমিতি, কেন্দ্ৰীয় গ্ৰাহক পৰিক্ৰমা মন্ত্ৰালয়।
*কনজিউমাৰ এডভাইজাৰী কাউন্সিল, আণ্ডাৰৰাইটাৰ্ছ লেবৰেটৰীজ, আমেৰিকা যুক্তৰাষ্ট্ৰ।
*গ্ৰাহক সুৰক্ষা নীতিৰ খচৰা প্ৰস্তুত কৰিবলৈ কেন্দ্ৰীয় গ্ৰাহক পৰিক্ৰমা মন্ত্ৰালয়ে গঠন কৰা সমিতি।
*প্ৰাক্তন সদস্য: প্ৰথম পৰামৰ্শদাতা সমিতি, ভাৰতীয় বীমা নিয়ন্ত্ৰণ আৰু উন্নয়ন কৰ্তৃপক্ষ (আই আৰ ডি এ) ২০০০–২০০৩।[1]
*প্ৰাক্তন সদস্য: ব্যুৰো অৱ ইণ্ডিয়ান ষ্টেণ্ডাৰ্ডছ (বিআইএছ)ৰ কাৰ্যবাহী সমিতি ১৯৯৮–২০০৩ ।

## বঁটা
*গ্ৰাহক সুৰক্ষাৰ ক্ষেত্ৰত অগ্ৰণী সাংবাদিকতাৰ কামৰ বাবে এম.আৰ.পাই স্মাৰক বঁটা, জুলাই ২০০৫।
*সাংবাদিকতাৰ জৰিয়তে জনসেৱাৰ বাবে ২০০১ চনত কৰ্ণাটক ৰাজ্য চৰকাৰৰ বঁটা (কৰ্ণাটক ৰাজ্যোৎসৱ বঁটা)’।
*১৯৯১ চনত "গ্ৰাহক সজাগতা আৰু সুৰক্ষাৰ কাৰণে উৎসৰ্গিত সাংবাদিকতামূলক কাম"ৰ বাবে অসাধাৰণ মহিলা সংবাদ মাধ্যমৰ বাবে চামেলী দেৱী জৈন বঁটা।

*"গ্ৰাহকৰ বিষয়ত সামঞ্জস্যপূৰ্ণ লেখা"ৰ বাবে ১৯৯১ চনত মিডিয়া ইণ্ডিয়া বঁটা।
*১৯৮৮ চনত আমেৰিকান ছ’চাইটি অৱ নিউজপেপাৰ এডিটৰছ ফেল’শ্বিপ, গ্ৰাহকৰ অধিকাৰৰ ক্ষেত্ৰত কৰা কামৰ বাবে।
*"সাংবাদিকতাৰ ক্ষেত্ৰত উল্লেখযোগ্য অৱদান"ৰ বাবে ১৯৮৫ চনত সাংস্কৃতিক বঁটা।

## গ্ৰন্থতালিকা
*সকলোৰে বাবে গ্ৰাহকৰ অধিকাৰ, ভলিউম ১ (১৯৯৯), আই এছ বি এন ৯৭৮০১৪০২৬৫৩২৩
*বিভ্ৰান্তিকৰ বিজ্ঞাপন আৰু গ্ৰাহক, ভুৱা আৰু বিভ্ৰান্তিকৰ বিজ্ঞাপন ৰোধ কৰাৰ উদ্দেশ্যেৰে বিভিন্ন আইনৰ অকাৰ্যকৰীতাৰ ওপৰত এখন মনোগ্ৰাফ

## সাহিত্যিক অৱদান
*"ৱাট আইলছ কনজিউমাৰ ৰিড্ৰেছল মেকানিজম?" গ্ৰাহক কল্যাণৰ ক্ষেত্ৰত উদীয়মান দৃষ্টিভংগীত
*দ্য চামেলি দেৱী জৈন বঁটা বিজয়ীসকলৰ প্ৰবন্ধৰ সংকলন মেকিং নিউজ, ব্ৰেকিং নিউজ, হাৰ অন ৱেত "এ কনজমিং কাৰণ"

## তথ্যসূত্ৰ
এনি এলিজাবেথ ক্লাৰ্ক

**এনি এলিজাবেথ ক্লাৰ্ক** (; জন্ম: ১৫ জুলাই, ১৯৮৯) আমেৰিকাৰ এগৰাকী মহিলা অধিকাৰ আৰু নাগৰিক অধিকাৰ কৰ্মী। ২০১৩ চনৰ চেপেল হিলত নৰ্থ কেৰ'লিনা বিশ্ববিদ্যালয়ৰ বিৰুদ্ধে দাখিল কৰা টাইটেল নৱম আৰু ক্লেৰী এক্টৰ অভিযোগৰ অন্যতম মুখ্য অভিযোগকাৰী হিচাপে তেওঁ দাবী কৰিছিল যে প্ৰতিষ্ঠানটোৱে যৌন নিৰ্যাতনৰ অভিযোগ চম্ভালা ধৰণটোৰ দ্বাৰা আইন উলংঘা কৰিছে।ক্লাৰ্ক আৰু আন্দ্ৰেয়া পিনোৱে (তেতিয়াৰ এজন সহযোগী ইউএনচিৰ ছাত্ৰ আৰু যৌন নিৰ্যাতনৰ বলি) টাইটেল IX অভিযোগ ব্যৱহাৰ কৰি আমেৰিকাৰ বিশ্ববিদ্যালয়সমূহক যৌন নিৰ্যাতন আৰু ইয়াৰ সৈতে জড়িত সমস্যাসমূহ অধিক আক্ৰমণাত্মকভাৱে সমাধান কৰিবলৈ বাধ্য কৰিবলৈ দেশজোৰা অভিযান আৰম্ভ কৰে। ক্লাৰ্ক কেম্পাছৰ যৌন নিৰ্যাতনৰ বলি হোৱা লোকসকলৰ বাবে পোষকতা কৰা গোট *End Rape on Campus*ৰ পিনোৰ সৈতে সহ-প্ৰতিষ্ঠাপক।

## নেপথ্য

ক্লাৰ্কৰ জন্ম হৈছিল উত্তৰ কেৰ’লিনাৰ ৰেলিত। তেওঁ প্ৰাক্তন কংগ্ৰেছী চাৰ্লছ অৰভিল হুইটলীৰ নাতিনী৷ তেওঁ জেছি অ’ চেণ্ডাৰছন হাইস্কুলত পঢ়িছিল। চেপেল হিলৰ নৰ্থ কেৰ’লিনা বিশ্ববিদ্যালয়ত পঢ়ি ৰাজনীতি বিজ্ঞানত কলা শাখাত স্নাতক ডিগ্ৰী লাভ কৰে। ইউএনচি-চেপেল হিলত কলেজৰ সময়ছোৱাত ক্লাৰ্কক তেওঁৰ সেৱা আৰু ছাত্ৰ নেতৃত্বৰ বাবে পাই চিগমা আলফা, অৰ্ডাৰ অৱ দ্য গোল্ডেন ফ্লিচ অনাৰেৰী ছ'চাইটি আৰু অৰ্ডাৰ অৱ দ্য গ্ৰেইল-ভেলকাইৰীছত অন্তৰ্ভুক্ত কৰা হয়। শৈক্ষিক কামৰ বাবেও তেওঁক ফাই বিটা কাপ্পাত অন্তৰ্ভুক্ত কৰা হৈছিল। ২০১১ চনত ৰাষ্ট্ৰসংঘৰ মহিলাৰ অৱস্থা আয়োগত তেওঁ "আমেৰিকাৰ উচ্চ শিক্ষাত আন্তঃব্যক্তিগত হিংসা নীতি আৰু প্ৰতিৰোধ" নামৰ গৱেষণা পত্ৰখন উপস্থাপন কৰে।

## সক্ৰিয়তা
ক্লাৰ্কৰ সক্ৰিয়তা আংশিকভাৱে ইউএনচিত নৱাগত বৰ্ষৰ ব্যক্তিগত অভিজ্ঞতাৰ পৰাই উদ্ভৱ হৈছে। ক্লাৰ্কৰ মতে, যেতিয়া তেওঁ এই কাণ্ডৰ বাবে সমৰ্থন বিচাৰিছিল, তেতিয়া ইউএনচি স্কুলৰ এগৰাকী কৰ্মচাৰীয়ে "তেওঁক পৰামৰ্শ দিছিল যে ধৰ্ষণ ফুটবল খেলৰ দৰেই, আৰু পিছদিনা সোমবাৰৰ পুৱা কোৱাৰ্টাৰবেক হোৱাৰ দৰেই য'ত আপুনি পিছলৈ ঘূৰি চাই ভাবিব, মই বেলেগ ধৰণে কি কৰিলোঁহেঁতেন?" এনে লাগিব যেন শিক্ষাৰ্থীগৰাকীৰহে দোষ আছে। সমৰ্থনৰ অভাৱৰ প্ৰতি সঁহাৰি জনাই, আৰু যৌন নিৰ্যাতনৰ বলি হোৱা আন ছাত্ৰ-ছাত্ৰীৰ শিক্ষণৰ সৈতে জড়িত, ক্লাৰ্কে অন্যান্য কেম্পাছত নিৰ্যাতনৰ ওপৰত গৱেষণা আৰম্ভ কৰে। অৱশেষত তেওঁ ১৯৭২ চনৰ নাগৰিক অধিকাৰ আইন সংশোধনী টাইটেল IX ৰ অধীনত বিশ্ববিদ্যালয়খনৰ ওচৰত প্ৰত্যাহ্বান দাখিল কৰাৰ অন্বেষণ কৰে যিয়ে উচ্চ শিক্ষা গ্ৰহণ কৰাসকলক কিছুমান সুযোগৰ অধিকাৰ প্ৰদান কৰে।

## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:সমাজকৰ্মী
শ্ৰেণী:জীৱিত ব্যক্তি
মেৰী জেন ৱাৰফিল্ড ক্লে

**মেৰী জেন ৱাৰফিল্ড ক্লে** (; ২০ জানুৱাৰী, ১৮১৫ – ২৯ এপ্ৰিল, ১৯০০) আছিল এগৰাকী আমেৰিকান সমাজবাদী, ভোটাধিকাৰবাদী, বিলোপবাদী আৰু ৰাজনৈতিক কৰ্মী। কেণ্টাকিৰ ভোটাধিকাৰ আন্দোলনৰ প্ৰাৰম্ভিক নেত্ৰী হিচাপে ১৮৭৯ চনত ঘৰতে ভোটাধিকাৰ ক্লাব গঠন কৰি আৰম্ভ কৰিছিল। ফাৰ্ম মেনেজাৰ হিচাপে তেওঁৰ অভিজ্ঞতা আৰু সফলতাৰ ভিতৰত আমেৰিকাৰ গৃহযুদ্ধৰ মাজভাগত তেওঁৰ তীব্ৰ ব্যৱসায়িক জ্ঞানো আছিল। তেওঁ নিজৰ ফাৰ্মৰ পৰা সামগ্ৰী ইউনিয়ন আৰু কনফেডাৰেট দুয়োটা বাহিনীক বিক্ৰী কৰিছিল যেতিয়া তেওঁলোকে প্ৰত্যেকেই কমনৱেলথ দখল কৰিছিল। ভোটাধিকাৰ আন্দোলনত তেওঁৰ আটাইতকৈ সক্ৰিয় কাম আছিল তেওঁৰ কন্যাসকলক উৎসাহিত আৰু সমৰ্থন কৰা, যিসকলে ঊনবিংশ শতিকাৰ আৰু বিংশ শতিকাৰ আৰম্ভণিতে কেণ্টাকিৰ আটাইতকৈ পৰিচিত ভোটাধিকাৰবাদী হৈছিল। 

## ব্যৱসায়িক কেৰিয়াৰ
মেক্সিকান যুদ্ধৰ সময়ত তেওঁৰ স্বামীক বন্দী কৰা হয় আৰু মেৰী জেন ৱাৰফিল্ড ক্লেই তেওঁৰ পৰিয়ালক লেক্সিংটনৰ পৰা স্থানান্তৰিত কৰি কেচিয়াছ ক্লেৰ পৰিয়ালৰ ঘৰ আৰু বাগিচা ক্লেৰমণ্টৰ মেডিচন কাউণ্টিত থাকিবলৈ লয়। তেওঁৰ অনুপস্থিতিত তেওঁ বাগিচাখন পৰিচালনা কৰিবলৈ ধৰিলে। ১৮৬১ চনত যেতিয়া ৰাষ্ট্ৰপতি আব্ৰাহাম লিংকনে ক্লেক ৰাছিয়াত ৰাষ্ট্ৰদূত হিচাপে নিযুক্তি দিছিল, তেতিয়া তেওঁ তাত কিছু সময়ৰ বাবে তেওঁৰ লগত গৈছিল।

১৮৬২ চনৰ আৰম্ভণিতে স্বামীৰ ইচ্ছাৰ বিৰুদ্ধে তেওঁ কেণ্টাকিলৈ উভতি যায়, তেওঁৰ চাৰিগৰাকী কন্যা আৰু পৰিয়ালৰ দাসৰ সৈতে ক্লেৰমণ্টত থাকে। তেওঁ এগৰাকী ইউনিয়নবাদী আছিল আৰু তেওঁৰ পৰিয়ালৰ বাকীসকল কনফেডাৰেচন সমৰ্থক আছিল।

## ৰাষ্ট্ৰীয় মহিলা ভোটাধিকাৰ সংস্থাৰ অভিযানৰ বাবে স্থানীয় আবেদন
কেছিয়াছ এম ক্লেৰ লগত বিবাহ বিচ্ছেদৰ এবছৰৰ পাছত মেৰী জেন ৱাৰফিল্ড ক্লেই তেওঁৰ ডাঙৰ কন্যা—মেৰী বাৰ ক্লে (বিবাহ বিচ্ছেদ হোৱাও) আৰু চেলি ক্লে বেনেটৰ সৈতে লেক্সিংটন আৰু ৰিচমণ্ডত ৱাশ্বিংটন ডি চিলৈ প্ৰেৰণ কৰিবলগীয়া ভোটাধিকাৰৰ আবেদনৰ বাবে স্বাক্ষৰ সংগ্ৰহ কৰে। ক্লেই তেওঁৰ কন্যাসকলক লিখা এখন পত্ৰত ভোটাধিকাৰ আলোচনী দ্য নেশ্যনেল চিটিজেন এণ্ড বেলট বক্সৰ সম্পাদিকা তথা এন ডব্লিউ এছ এৰ প্ৰাক্তন সভানেত্ৰী মাটিল্ডা জোছলিন গেজৰ নেতৃত্বত কৰা এই কামৰ প্ৰশংসাৰ বিষয়ে বৰ্ণনা কৰিছে।

### কেণ্টাকিৰ লেক্সিংটনত প্ৰথম ভোটাধিকাৰ ক্লাব
১৮৮০ চনৰ ৭ মাৰ্চত ৱাৰফিল্ড ক্লে আৰু তেওঁৰ সৰু কন্যা এনিয়ে লেক্সিংটনৰ নৰ্থ ব্ৰডৱেত থকা তেওঁলোকৰ ঘৰৰ পাৰ্লাৰত নিয়মীয়াকৈ ভোটাধিকাৰ ক্লাবৰ সভা আৰম্ভ কৰে। ৭ মাৰ্চত তেওঁৰ প্ৰথম আয়োজক সভালৈ অহা বহুতেই পিছলৈ ১৮৮৮ চনৰ ৬ জানুৱাৰীত ফেইট কাউণ্টি ইকুৱেল ৰাইটছ এছ’চিয়েশ্যন প্ৰতিষ্ঠা কৰে। এনিয়ে কেণ্টাকি গেজেটত মহিলাৰ অধিকাৰৰ ওপৰত নিয়মীয়াকৈ এটা স্তম্ভ লিখিছিল। 

## পৰৱৰ্তী জীৱন আৰু মৃত্যু
ক্লেয়ে লেক্সিংটনত বাস কৰাৰ সময়ত ৰিচমণ্ডত নিজৰ ৩৫০ একৰ ভূমি সফলতাৰে পৰিচালনা কৰিছিল। ১৮৮৬ চনত কেচিয়াছ এম ক্লেই তেওঁৰ স্মৃতিগ্ৰন্থ প্ৰকাশ কৰে৷ প্ৰকাশ কৰে য'ত তেওঁৰ পূৰ্বৰ পত্নীৰ অশোভনীয় বৰ্ণনা আছিল।

১৯০০ চনৰ ২৯ এপ্ৰিলত লেক্সিংটনৰ নিজা ঘৰত তেওঁৰ মৃত্যু হয়। কেণ্টাকিৰ লেক্সিংটনৰ লেক্সিংটন কবৰস্থানৰ লট ৬ ৰ ছেকচন জেত তেওঁক সমাধিস্থ কৰা হৈছে।.

## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
শ্ৰেণী:মৃত ব্যক্তি
টিকা ছাম্পটাৰ

**ইউফেমিয়া লাটিক "টিকা" চাম্পটাৰ** (জন্ম: ২০ জুন ১৯৮০) এগৰাকী আমেৰিকান অভিনেত্ৰী আৰু প্ৰযোজক। চাম্পটাৰে নিজৰ কৰিয়াৰ আৰম্ভ কৰিছিল *Best Friend's Date* অনুষ্ঠানৰ পৰিচালক হিচাপে। ২০০৫-২০১০ সময়চোৱাত তেওঁ *One Life to Live* শৃংখলাত অভিনয় কৰিছিল। ২০১০ চনত, তেওঁ *Stomp the Yard: Homecoming* চলচ্চিত্ৰৰ জৰিয়তে চলচ্চিত্ৰ জগতত প্ৰৱেশ কৰে আৰু তাৰ পিছত *What's Your Number?* (২০১১), *Sparkle* (২০১২), আৰু *A Madea Christmas* (২০১৩) চলচ্চিত্ৰসমূহত অভিনয় কৰে। 

২০১১ চনত চাম্পটাৰে *Gossip Girl* শৃংখলাত পুনৰাবৃত্তি চৰিত্ৰত অভিনয় কৰিছিল। ২০১৩-২০২১ সময়চোৱাত, তেওঁ OWN-ৰ প্ৰাইম-টাইম চোপ্ অপেৰাত, *The Haves and the Have Nots*-ত কেণ্ডেছ ইয়ং চৰিত্ৰত মুখ্য ভূমিকাত আছিল। এই সময়ছোৱাত তেওঁ *Ride Along* (২০১৪) আৰু ইয়াৰ দ্বিতীয় ভাগ *Ride Along 2* (২০১৬), জীৱনীমূলক নাটক *Get On Up* (২০১৪), অপৰাধমূলক নাটক *The Old Man & the Gun* (২০১৮), আৰু ৰোমাণ্টিক কমেডি *Nobody's Fool* (২০১৮) চলচ্চিত্ৰত অভিনয় কৰে। 

২০১৬ চনত, চাম্পটাৰে ***Southside with You*** চলচ্চিত্ৰ প্ৰযোজনা আৰু অভিনয় কৰে, য’ত তেওঁ মিছেল ৰবিনচন ওবামাৰ চৰিত্ৰত অভিনয় কৰিছিল। ইয়াৰ বাবে তেওঁ NAACP Image Award for Outstanding Actress in a Motion Picture-ৰ মনোনয়ন লাভ কৰিছিল। ২০১৯-২০২১ সময়ছোৱাত তেওঁ এবিচিৰ *Mixed-ish* শৃংখলাত মুখ্য চৰিত্ৰত অভিনয় কৰে। পিছত, তেওঁ *Sonic the Hedgehog* চলচ্চিত্ৰ শৃংখলাত **মেডি ৱাচৌস্কি** চৰিত্ৰত অভিনয় কৰে, লগতে ইয়াৰ স্পিন-অফ শৃংখলা, *Knuckles*-তো অভিনয় কৰে।

## আৰম্ভণি জীৱন
চাম্পটাৰ নিউ ইয়ৰ্ক চিটীৰ কুইন্সত জন্মগ্ৰহণ কৰে। তেওঁ তেওঁৰ হাই স্কুলত এটা চিয়াৰলিডাৰ আছিল। তেওঁ নিউ ইয়ৰ্কৰ মিডল আইলেণ্ডৰ লংউড চিনিয়ৰ হাই স্কুলৰ পৰা উত্তীৰ্ণ হয় আৰু মাৰিমাউণ্ট মেনহেটন কলেজত যোগাযোগ (কমিউনিকেশ্যন) বিষয়ত অধ্যয়ন কৰিছিল।

## ব্যক্তিগত জীৱন
৮ অক্টোবাৰ, ২০১৬ তাৰিখে চাম্পটাৰে তেওঁৰ জীয়াৰী, এল্লা-লৰেনক জন্ম দিয়ে। ২০১৭ চনৰ জানুৱাৰীত, চাম্পটাৰে ঘোষণা কৰে যে তেওঁ *দ্য হেভচ্‌ এণ্ড দ্য হেভ নাটচ্‌* নামৰ টেলিভিছন শৃংখলীৰ সহ-অভিনেতা নিকলাছ জেম্‌চৰ সৈতে বাগদান কৰিছিল। এই দম্পতীয়ে ২০২২ চনত বিবাহ সম্পন্ন কৰে।

## একে নামৰ অন্য ব্যক্তি
*টিকা ব্ৰাভানি, ইণ্ডোনেছিয়ান অভিনেত্ৰী আৰু মডেল। 
*টিকা (গায়িকা), ইণ্ডোনেছিয়ান গায়িকা। 
*টিকা ভাণ্ডাৰী, নেপালী গায়িকা।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অভিনেত্ৰী
শ্ৰেণী:আমেৰিকান অভিনয় শিল্পী
মেৰী বাৰ ক্লে

**মেৰী বাৰ ক্লে** (; ১৩ অক্টোবৰ, ১৮৩৯ – ১২ অক্টোবৰ, ১৯২৪) আমেৰিকাৰ মহিলা ভোটাধিকাৰ আন্দোলনৰ এগৰাকী নেত্ৰী আছিল। তেওঁ **মেৰী বি ক্লে** আৰু **মিচেছ জে ফ্ৰেংক হেৰিক** নামেৰেও পৰিচিত হৈছিল।

## ৰাজহুৱা জীৱন
১৮৭৯ চনৰ মে’ মাহত মেৰী বি ক্লে নেশ্যনেল উইমেন ছাফ্ৰেজ এছ’চিয়েশ্যনৰ দশম বৰ্ষপূৰ্তিত অংশগ্ৰহণ কৰিবলৈ মিছৌৰীৰ ছেইণ্ট লুইছলৈ যায়। অতি সোনকালেই তেওঁ সেই সংস্থাটোৰ কেণ্টাকিৰ প্ৰতিনিধি হৈ পৰে আৰু উপ-সভানেত্ৰী হিচাপে কাৰ্যনিৰ্বাহ কৰে। ইতিমধ্যে তেওঁ আমেৰিকান মহিলা ভোটাধিকাৰ সংস্থাৰ উপ-সভানেত্ৰী আছিল। তাত তেওঁ চুজান বি এন্থনীক লগ পায় আৰু ভোটাধিকাৰৰ নেতাগৰাকীক কেণ্টাকিৰ ৰিচমণ্ডত ভাষণ দিয়াৰ ব্যৱস্থা কৰে। ঘৰলৈ উভতি আহি তেওঁ ১৮৭৯ চনত ফেয়েট কাউণ্টি ইকুৱেল ৰাইটছ এছ'চিয়েচন গঠন কৰে। পিছৰ বছৰত তেওঁ মেডিচন কাউণ্টি ইকুৱেল ৰাইটছ এছ'চিয়েচন গঠন কৰে। সৰু পুত্ৰ দুজনক পঢ়া-শুনা কৰিবলৈ মিচিগানৰ এন আৰ্বাৰত ৰখাই তেওঁ তাত ভোটাধিকাৰৰ ক্লাব গঠন কৰিছিল। তেখেতে মিচিগান ষ্টেট ভোটাধিকাৰ সংস্থাৰ বাবে ফ্লিণ্টত অনুষ্ঠিত হোৱা অধিৱেশনৰ সভানেত্ৰী হৈছিল। তেওঁ এন আৰ্বাৰত "ৰেজিষ্টাৰ আৰু মিচিগান বিশ্ববিদ্যালয়ৰ জ্যেষ্ঠ আইন শ্ৰেণীৰ আগত "মহিলাৰ ভোটদানৰ সাংবিধানিক অধিকাৰ"ৰ ওপৰত এটা স্তম্ভ সম্পাদনা কৰিছিল।  তেওঁ কেণ্টাকিৰ প্ৰতিবেদন *মহিলা ভোটাধিকাৰৰ ইতিহাস: ১৮৭৬-১৮৮৫* চনৰ তৃতীয় খণ্ডত দাখিল কৰিছিল।

১৮৮৩ চনত আমেৰিকান উইমেন ছাফ্ৰেজ এছ’চিয়েশ্যনৰ সভানেত্ৰী নিৰ্বাচিত হোৱাৰ সময়ত ক্লে ৰাষ্ট্ৰীয় মহিলা সংগঠনৰ সভাপতিৰ পদত অধিষ্ঠিত হোৱা প্ৰথমগৰাকী কেণ্টাকিয়ান হিচাপে পৰিগণিত হয়। চুজান বি এন্থনী, লুচি ষ্টোন, এলিছ ষ্টোন ব্লেকৱেল আৰু অন্যান্য আগশাৰীৰ ভোটাধিকাৰীসকলৰ সৈতে তেওঁ চিঠিপত্ৰ লিখিছিল। তেওঁৰ কনিষ্ঠ ভগ্নী ল’ৰা ক্লেক মহিলা অধিকাৰ আন্দোলনলৈ টানি অনাৰ কৃতিত্ব তেওঁক দিয়া হয়। কনিষ্ঠ ক্লে ইতিহাসত মহিলা অধিকাৰৰ সমৰ্থক হিচাপে অধিক পৰিচিত হৈ পৰিছিল।

## মৃত্যু
১৯০২ চনত তেওঁৰ ৰাজহুৱা জীৱনৰ বহুলাংশে অন্ত পৰে, কাৰণ তেওঁ অসুস্থতা আৰু পাৰিবাৰিক বাধ্যবাধকতাৰ সৈতে মোকাবিলা কৰিব লগীয়া হৈছিল। ১৯২৪ চনৰ ১২ অক্টোবৰত ৮৪ বছৰীয়া ক্লেৰ মৃত্যু হয়।

## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
শ্ৰেণী:আমেৰিকা যুক্তৰাষ্ট্ৰৰ ব্যক্তি
চি কে দুৰ্গা

**চি কে দুৰ্গা** ; এজন ভাৰতীয় অস্ত্ৰোপচাৰ বিশেষজ্ঞ আৰু অংক’লজিষ্ট। তেওঁ স্তন কেন্সাৰ অস্ত্ৰোপচাৰ কৌশল উদ্ভাৱন কৰিছিল যিয়ে একেলগে কেন্সাৰ আঁতৰাই ৰোগীৰ নিজৰ কলা ব্যৱহাৰ কৰি স্তন পুনৰ নিৰ্মাণ কৰে, যিটো বিশ্বজুৰি অস্ত্ৰোপচাৰ বিশেষজ্ঞসকলে ব্যাপকভাৱে গ্ৰহণ কৰিছে। বিশেষকৈ স্তন কেন্সাৰৰ ওপৰত কৰা বিস্তৃত গৱেষণাৰ জৰিয়তে মহিলাৰ স্বাস্থ্যৰ ক্ষেত্ৰত তেওঁৰ অৱদানৰ বাবে তেওঁ পৰিচিত।

ভাৰত চৰকাৰে প্ৰদান কৰা ভাৰতৰ মহিলাৰ বাবে সৰ্বোচ্চ অসামৰিক সন্মান ২০১৮ চনৰ নাৰী শক্তিৰ সন্মান লাভ কৰে।

## জীৱন আৰু কৰ্ম জীৱন

১৯৮১ চনত চি কে দুৰ্গাই এম বি বি এছ ডিগ্ৰী লাভ কৰি পিছলৈ এম.এছ. (অস্ত্ৰোপচাৰ)ডিগ্ৰী লয় । ডাঃ ৰাম মনোহৰ লোহিয়া হাস্পতালত জ্যেষ্ঠ আৱাসী হিচাপে নিজৰ কেৰিয়াৰ আৰম্ভ কৰে আৰু পিছলৈ ১৯৮৭ চনত বিশেষজ্ঞ হয়। ইয়াৰ পিচত তেওঁ স্নাতকোত্তৰ চিকিৎসা শিক্ষা আৰু গৱেষণা প্ৰতিষ্ঠানত অস্ত্ৰোপচাৰৰ অধ্যাপিকা হিচাপে কাৰ্যনিৰ্বাহ কৰিবলৈ লয় আৰু নতুন দিল্লীৰ ডাঃ ৰাম মনোহৰ লোহিয়া হাস্পতালত পৰামৰ্শদাতা আৰু অস্ত্ৰোপচাৰ বিভাগৰ মুৰব্বী হিচাপে কাম কৰি আছে। ইণ্ডিয়ান জাৰ্নেল অৱ চাৰ্জাৰীৰ সহযোগী সম্পাদক হিচাপেও কাম কৰি আছে আৰু ২০১৮ চনৰ পৰা দিল্লীৰ পৰা ভাৰতীয় চাৰ্জন এছ'চিয়েচনৰ সহযোগী জিচি সদস্য।

২০১৭ চনত দুৰ্গা এছ'চিয়েচন অৱ চাৰ্জনছ অৱ ইণ্ডিয়াৰ দিল্লী অধ্যায়ৰ সভাপতি হিচাপে নিৰ্বাচিত হয়। সেই বছৰতে তেওঁ এছ'চিয়েচন অৱ চাৰ্জনছ অৱ ইণ্ডিয়াৰ দ্বাৰা শ্ৰেষ্ঠ ৰাজ্যিক অধ্যায়ৰ বঁটা লাভ কৰে। তেওঁ বহুতো ছাত্ৰ-ছাত্ৰীক কেন্সাৰ গৱেষণাৰ ক্ষেত্ৰত পৰামৰ্শদাতা হিচাপে কাৰ্য্য নিৰ্বাহ কৰিছে আৰু কেন্সাৰ ৰোগীৰ জীৱনৰ মান বৃদ্ধিৰ বাবে প্ৰস্তুত কৰা  সজাগতা কাৰ্যসূচী পৰিচালনা কৰিছে।

## তথ্যসূত্ৰ
উত্তৰ মণ্ডল সাংস্কৃতিক কেন্দ্ৰ

**উত্তৰ অঞ্চল সাংস্কৃতিক কেন্দ্ৰ** (**NZCC**) হৈছে পঞ্জাবৰ পটিয়ালাত অৱস্থিত ভাৰত চৰকাৰৰ দ্বাৰা স্থাপিত প্ৰথম আঞ্চলিক সাংস্কৃতিক কেন্দ্ৰ। ইয়াৰ উদ্দেশ্য হৈছে ভাৰতৰ উত্তৰাঞ্চলৰ ৰাজ্যসমূহৰ কলা, শিল্প, পৰম্পৰা আৰু সাংস্কৃতিক ঐতিহ্য সংৰক্ষণ আৰু প্ৰচাৰ কৰা। এই কেন্দ্ৰৰ অন্তৰ্গত ৰাজ্যসমূহ হ'ল পঞ্জাব, হিমাচল প্ৰদেশ, উত্তৰাখণ্ড, হাৰিয়ানা, ৰাজস্থান, লগতে কেন্দ্ৰশাসিত অঞ্চলসমূহ জম্মু আৰু কাশ্মীৰ, লাডাখ আৰু চণ্ডীগড়।

উত্তৰ অঞ্চল সাংস্কৃতিক কেন্দ্ৰ স্থাপনৰ ঘোষণা ২৩ মাৰ্চ ১৯৮৫ তাৰিখে তেতিয়াৰ ভাৰতৰ প্ৰধানমন্ত্ৰী ৰাজীৱ গান্ধীয়ে পঞ্জাবৰ হুছেইনিওয়ালাত কৰা আছিল।

উত্তৰ সাংস্কৃতিক অঞ্চল হৈছে ভাৰত চৰকাৰৰ দ্বাৰা সংজ্ঞায়িত সাতখন সাংস্কৃতিক অঞ্চলৰ এটা, যাৰ উদ্দেশ্য হৈছে ভাৰতৰ বিভিন্ন অঞ্চলৰ সাংস্কৃতিক ঐতিহ্য সংৰক্ষণ আৰু প্ৰচাৰ কৰা।

## ভাৰতৰ অন্যান্য আঞ্চলিক সাংস্কৃতিক কেন্দ্ৰসমূহ

* পূব মণ্ডল সাংস্কৃতিক কেন্দ্ৰ, কলকাতা
* পশ্চিম মণ্ডল সাংস্কৃতিক কেন্দ্ৰ, উদয়পুৰ, ৰাজস্থান
* উত্তৰ-পূব মণ্ডল সাংস্কৃতিক কেন্দ্ৰ, চুমৌকেদিমা, নাগালেণ্ড
* উত্তৰ-মধ্য মণ্ডল সাংস্কৃতিক কেন্দ্ৰ, প্ৰয়াগৰাজ
* দক্ষিণ মণ্ডল সাংস্কৃতিক কেন্দ্ৰ, থাঞ্জাৱুৰ
* দক্ষিণ-মধ্য মণ্ডল সাংস্কৃতিক কেন্দ্ৰ, নাগপুৰ

## বাহ্যিক সংযোগ
* উত্তৰ মণ্ডল সাংস্কৃতিক কেন্দ্ৰৰ ৱেবচাইট

## তথ্যসূত্ৰ

শ্ৰেণী:শিক্ষা
শ্ৰেণী:সংস্কৃতি
শ্ৰেণী:ভাৰতৰ সাংস্কৃতিক কেন্দ্ৰ
শ্ৰেণী:ভাৰতভিত্তিক সাংস্কৃতিক সংগঠন
উত্তৰ-পূব মণ্ডল সাংস্কৃতিক কেন্দ্ৰ

**উত্তৰ-পূৰ্বাঞ্চল সাংস্কৃতিক কেন্দ্ৰ** (**এনইজেডচিচি**) হৈছে নাগালেণ্ডৰ চুমৌকেদিমাত অৱস্থিত ভাৰত চৰকাৰৰ দ্বাৰা স্থাপিত আঞ্চলিক সাংস্কৃতিক কেন্দ্ৰ। ইয়াৰ উদ্দেশ্য হৈছে ভাৰতৰ পৰম্পৰাগত সাংস্কৃতিক ঐতিহ্য সংৰক্ষণ আৰু প্ৰচাৰ কৰা। উত্তৰ-পূৰ্বাঞ্চল সাংস্কৃতিক জ'ন হৈছে ভাৰত চৰকাৰৰ দ্বাৰা সংজ্ঞায়িত সাতখন সাংস্কৃতিক অঞ্চলৰ এটা, যাৰ প্ৰতিৰূপে এই কেন্দ্ৰ স্থাপিত হৈছে।

## ভাৰতৰ অন্যান্য আঞ্চলিক সাংস্কৃতিক কেন্দ্ৰসমূহ

* পূব মণ্ডল সাংস্কৃতিক কেন্দ্ৰ, কলকাতা
* উত্তৰ মণ্ডল সাংস্কৃতিক কেন্দ্ৰ, পটিয়ালা
* পশ্চিম মণ্ডল সাংস্কৃতিক কেন্দ্ৰ, উদয়পুৰ
* দক্ষিণ মণ্ডল সাংস্কৃতিক কেন্দ্ৰ, তাঞ্জাৱুৰ
* উত্তৰ-মধ্য মণ্ডল সাংস্কৃতিক কেন্দ্ৰ, প্ৰয়াগৰাজ
* দক্ষিণ-মধ্য মণ্ডল সাংস্কৃতিক কেন্দ্ৰ, নাগপুৰ

## বাহ্যিক সংযোগ
* উত্তৰ-পূৰ্বাঞ্চল সাংস্কৃতিক কেন্দ্ৰৰ ৱেবচাইট

## তথ্যসূত্ৰ

শ্ৰেণী:শিক্ষা
শ্ৰেণী:সংস্কৃতি
শ্ৰেণী:ভাৰতৰ সাংস্কৃতিক কেন্দ্ৰ
শ্ৰেণী:ভাৰতভিত্তিক সাংস্কৃতিক সংগঠন
মেহৱিশ মুছতাক হাকাক

**মেহৱিশ মুছতাক হাকাক** ( উৰ্দু: مہوش مشتاق) জন্ম ১৯৮৯) এগৰাকী এপ্লিকেচন আৰু চফ্টৱেৰ ডেভেলপাৰ, যিয়ে ২০১৩ চনত কাশ্মীৰ উপত্যকাৰ বাবে কাশ্মীৰৰ বাবে "ডায়েল কাশ্মীৰ" নামৰ এটা বিজনেছ ডাইৰেক্টৰী এপ তৈয়াৰ কৰিছিল, যাৰ ফলত তেওঁ এণ্ড্ৰইড এপ প্ৰস্তুত কৰা প্ৰথম কাশ্মীৰী মহিলা হিচাপে পৰিগণিত হৈছিল।

## জীৱনী
১৯৮৯ চনত শ্ৰীনগৰত জন্মগ্ৰহণ কৰা মেহবীশ মুস্তাক এগৰাকী কাশ্মীৰী এপ ডেভেলপাৰ। ২৩ বছৰ বয়সত তেওঁ এণ্ড্ৰইড এপ ডিজাইনৰ পাঠ্যক্ৰম সম্পূৰ্ণ কৰাৰ পিছত 'ডায়েল কাশ্মীৰ' এণ্ড্ৰইড এপটো প্ৰস্তুত কৰে। ডায়েল কাশ্মীৰে বিশেষভাৱে কাশ্মীৰ অঞ্চলৰ বাবে খাদ্য যোগান ধৰে। এই এপ ব্যৱহাৰকাৰীক চিকিৎসালয়, শিক্ষা, পৰিবহণ আৰু আৰক্ষীকে ধৰি কাশ্মীৰৰ বিভিন্ন খণ্ডৰ বিভিন্ন অত্যাৱশ্যকীয় আৰু বাণিজ্যিক সেৱাৰ ঠিকনা, ফোন নম্বৰ আৰু ইমেইল ঠিকনাৰ দৰে বিস্তৃত তথ্য প্ৰদান কৰে। ইয়াত অন্যান্য বৈশিষ্ট্যৰ লগতে ৰেল, ছুটী আৰু প্ৰাৰ্থনাৰ সময়সূচীও অন্তৰ্ভুক্ত কৰা হৈছে। ২০১৩ চনত দ্য হিন্দুৰ আহমেদ আলী ফায়াজে ইয়াক "অটোমোবাইল সেৱা, হোটেল, চিকিৎসক, হাউচবোট, এন জি অ', ৰিয়েল এষ্টেট, ডাক ক'ড, আনকি কাশ্মীৰৰ পাৰ্টিৰ খাদ্য ৱাজৱানৰ তথ্যৰ ভঁৰাল বুলি অভিহিত কৰিছিল, য'ত এক ডজনৰো অধিক মাটন প্ৰস্তুত কৰা হৈছে।"

২০২১ চনলৈকে এই এপটোৰ গুগল প্লে ষ্ট'ৰৰ পৰা ৫০,০০০ তকৈ অধিক ডাউনলোড হৈছিল আৰু ইয়াৰ ৰেটিং ৪.৩, ১,৭০০+ তকৈ অধিক পৰ্যালোচনাৰ সৈতে।

## শিক্ষা
মুস্তাকে শ্ৰীনগৰৰ প্ৰেজেণ্টেচন কনভেণ্ট গাৰ্লছ স্কুলত পঢ়িছিল আৰু দ্য মেলিনছন গাৰ্লছ স্কুলত মাধ্যমিক শিক্ষা সমাপ্ত কৰিছিল।[10] এছ এছ এম কলেজ অৱ ইঞ্জিনিয়াৰিং এণ্ড টেকন'লজিৰ পৰা বি ই সম্পূৰ্ণ কৰে। She completed her BE from SSM College of Engineering and Technology.

## বঁটা
*ফেমিনা মহিলা বঁটা(অনলাইন প্ৰভাৱশালী) — ২০১৪
*মহাকাশ যোগাযোগ বঁটা — ২০১৪ [উদ্ধৃতিৰ প্ৰয়োজন]
*ALL তৃণমূল পৰ্যায়ৰ মহিলা অৰ্জনকাৰী বঁটা — ২০১৪ 
*The Sunday Standard Devi Awards Delhi — 2016
*দেওবাৰ ষ্টেণ্ডাৰ্ড দেৱী বঁটা দিল্লী — ২০১৬

*নাৰী শক্তিপুৰস্কাৰ - ২০১৭

## তথ্যসূত্ৰ
পূব মণ্ডল সাংস্কৃতিক কেন্দ্ৰ

**পূৰ্বাঞ্চলীয় সাংস্কৃতিক কেন্দ্ৰ** (**EZCC**) হৈছে ভাৰত চৰকাৰৰ সংস্কৃতি মন্ত্ৰণালয়ৰ অধীনত থকা স্বায়ত্তশাসিত সংস্থা। ইজেডচিচিয়ে অসমৰ লগতে বিহাৰ, ঝাৰখণ্ড, মণিপুৰ, ওড়িশা, চিক্কিম, ত্ৰিপুৰা, পশ্চিমবঙ্গ আৰু আন্দামান আৰু নিকোবৰ দ্বীপপুঞ্জৰ সাংস্কৃতিক সংৰক্ষণ আৰু প্ৰচাৰৰ বাবে কাম কৰে। ইয়াৰ মুখ্য কাৰ্যালয় পশ্চিমবঙ্গৰ কলকাতাৰ চল্ট লেক চিটিৰ চেক্টৰ ৩-ত অৱস্থিত। কলকাতাক ভাৰতৰ "সাংস্কৃতিক ৰাজধানী" বুলি জনা যায়।

## ইতিহাস
১৯৮৫ চনত স্থাপিত, পূৰ্বাঞ্চলীয় সাংস্কৃতিক কেন্দ্ৰই পূৰ্ব ভাৰতৰ বিভিন্ন জাতিগত সাংস্কৃতিক কেন্দ্ৰ আৰু উৎকৃষ্ট গোটসমূহৰ প্ৰচাৰত উল্লেখযোগ্য ভূমিকা পালন কৰি আহিছে। ইয়াৰ উদ্দেশ্য হৈছে পূৰ্ব ভাৰতৰ পৰম্পৰাগত সংস্কৃতিৰ প্ৰচাৰ আৰু প্ৰসাৰ কৰা।

## গঠন
ইজেডচিচিৰ সদস্যসকলৰ তালিকা তলত দিয়া হৈছে:
# অসম চৰকাৰৰ সংস্কৃতি বিষয়ক সঞ্চালক
# বিহাৰ চৰকাৰৰ কলা, সংস্কৃতি আৰু যুৱ বিষয়ক সঞ্চালক
# ঝাৰখণ্ড চৰকাৰৰ কলা, সংস্কৃতি, ক্ৰীড়া আৰু যুৱ বিষয়ক সঞ্চালক
# মণিপুৰ চৰকাৰৰ কলা আৰু সংস্কৃতি আয়ুক্ত
# ওড়িশা চৰকাৰৰ সংস্কৃতি সঞ্চালক
# সিক্কিম চৰকাৰৰ সংস্কৃতি আৰু ঐতিহ্য বিভাগৰ বিশেষ কাৰ্যবাহী
# ত্ৰিপুৰা চৰকাৰৰ আইকাটৰ সচিব আৰু সঞ্চালক
# পশ্চিমবঙ্গ চৰকাৰৰ যুগ্ম সচিব আৰু সংস্কৃতি সঞ্চালক
# আন্দামান আৰু নিকোবৰ দ্বীপপুঞ্জৰ শিল্প আৰু সংস্কৃতি বিভাগৰ সঞ্চালক

## আঁচনি
সংস্কৃতি মন্ত্ৰণালয়, ভাৰত চৰকাৰে ইজেডচিচিক বিভিন্ন আঁচনিৰ বাবে অনুদান প্ৰদান কৰে। এই আঁচনিসমূহৰ ভিতৰত আছে ৰাষ্ট্ৰীয় সাংস্কৃতিক বিনিময় কাৰ্যসূচী, নাট্য পুনৰুজ্জীৱন আঁচনি, উত্তৰ-পূৰ্বাঞ্চল কাৰ্যসূচী, গুৰু-শিষ্য পৰম্পৰা আৰু যুৱ প্ৰতিভা সন্ধান। যুৱসমাজৰ মাজত সংস্কৃতিৰ প্ৰচাৰৰ বাবে ইজেডচিচিয়ে তলত উল্লেখ কৰা ক্ষেত্ৰসমূহত বিভিন্ন প্ৰতিযোগিতা আয়োজন কৰে:
* লোক সংগীত
* লোক নৃত্য
* শাস্ত্ৰীয় সংগীত
* শাস্ত্ৰীয় নৃত্য

ভাৰতীয় পৰম্পৰা সংৰক্ষণৰ বাবে, ইজেডচিচিয়ে বিভিন্ন গুৰু-শিষ্য পৰম্পৰা আঁচনি আয়োজন কৰে, যেনে:
* গোটিপুৱা নৃত্য (ওড়িশা)
* পুৰুলিয়া ছাউ নৃত্য (পশ্চিমবঙ্গ)
* পইকা আকাডা (ওড়িশা)
* নাউটা (পশ্চিমবঙ্গ)
* বৰদৈশিখলা (অসম)
* থাং-টা নৃত্য (মণিপুৰ)
* ভাটিয়ালী লোক সংগীত (পশ্চিমবঙ্গ)
* কুশান নৃত্য (অসম)
* পুং চোলম (মণিপুৰ)
* মৰুনি (চিক্কিম)

## ভাৰতৰ অন্যান্য আঞ্চলিক সাংস্কৃতিক কেন্দ্ৰসমূহ

* উত্তৰ মণ্ডল সাংস্কৃতিক কেন্দ্ৰ, পটিয়ালা, পঞ্জাব
* পশ্চিম মণ্ডল সাংস্কৃতিক কেন্দ্ৰ, উদয়পুৰ, ৰাজস্থান
* উত্তৰ-পূব মণ্ডল সাংস্কৃতিক কেন্দ্ৰ, চুমৌকেদিমা, নাগালেণ্ড
* উত্তৰ-মধ্য মণ্ডল সাংস্কৃতিক কেন্দ্ৰ, প্ৰয়াগৰাজ
* দক্ষিণ মণ্ডল সাংস্কৃতিক কেন্দ্ৰ, কলকাতা
* দক্ষিণ-মধ্য মণ্ডল সাংস্কৃতিক কেন্দ্ৰ, নাগপুৰ

## বাহ্যিক সংযোগ
* পূব মণ্ডল সাংস্কৃতিক কেন্দ্ৰৰ ৱেবচাইট

## তথ্যসূত্ৰ

শ্ৰেণী:শিক্ষা
শ্ৰেণী:সংস্কৃতি
শ্ৰেণী:ভাৰতৰ সাংস্কৃতিক কেন্দ্ৰ
শ্ৰেণী:ভাৰতভিত্তিক সাংস্কৃতিক সংগঠন
উত্তৰ-মধ্য মণ্ডল সাংস্কৃতিক কেন্দ্ৰ

**উত্তৰ-মধ্যাঞ্চলীয় সাংস্কৃতিক কেন্দ্ৰ** (**NCZCC**) হৈছে ভাৰতৰ সাতখন আঞ্চলিক সাংস্কৃতিক কেন্দ্ৰৰ এটা, যাক ভাৰত চৰকাৰৰ মানৱ সম্পদ উন্নয়ন মন্ত্ৰণালয়ে ১১ মাৰ্চ ১৯৮৬ তাৰিখে প্ৰতিষ্ঠা কৰিছিল। ইয়াৰ মুখ্য কাৰ্যালয় উত্তৰ প্ৰদেশৰ প্ৰয়াগৰাজত অৱস্থিত। কেন্দ্ৰটোৰ অধ্যক্ষ হৈছে উত্তৰ প্ৰদেশৰ ৰাজ্যপাল আনন্দীবেন পটেল।

## উদ্দেশ্য
অন্য ছয়টা সাংস্কৃতিক কেন্দ্ৰৰ দৰে, উত্তৰ-মধ্যাঞ্চলীয় সাংস্কৃতিক কেন্দ্ৰৰ উদ্দেশ্য হৈছে বিহাৰ, দিল্লী, হাৰিয়ানা, মধ্য প্ৰদেশ, ৰাজস্থান, উত্তৰাখণ্ড আৰু উত্তৰ প্ৰদেশৰ কলা, শিল্প, পৰম্পৰা আৰু সাংস্কৃতিক ঐতিহ্যৰ প্ৰচাৰ আৰু সংৰক্ষণ কৰা। কেন্দ্ৰটোৱে সংগীত, নাটক, চিত্ৰকলা আৰু সাহিত্য আদি ক্ষেত্ৰত কাৰ্য কৰে।

## ভাৰতৰ অন্যান্য আঞ্চলিক সাংস্কৃতিক কেন্দ্ৰসমূহ

* পূব মণ্ডল সাংস্কৃতিক কেন্দ্ৰ, কলকাতা
* উত্তৰ মণ্ডল সাংস্কৃতিক কেন্দ্ৰ, পটিয়ালা, পঞ্জাব
* উত্তৰ-পূব মণ্ডল সাংস্কৃতিক কেন্দ্ৰ, চুমৌকেদিমা, নাগালেণ্ড
* পশ্চিম মণ্ডল সাংস্কৃতিক কেন্দ্ৰ, প্ৰয়াগৰাজ
* দক্ষিণ মণ্ডল সাংস্কৃতিক কেন্দ্ৰ, থাঞ্জাৱুৰ
* দক্ষিণ-মধ্য মণ্ডল সাংস্কৃতিক কেন্দ্ৰ, নাগপুৰ

## বাহ্যিক সংযোগ
* উত্তৰ-মধ্যাঞ্চলীয় সাংস্কৃতিক কেন্দ্ৰৰ অধিকাৰিক ৱেবচাইট

## তথ্যসূত্ৰ

শ্ৰেণী:শিক্ষা
শ্ৰেণী:সংস্কৃতি
শ্ৰেণী:ভাৰতৰ সাংস্কৃতিক কেন্দ্ৰ
শ্ৰেণী:ভাৰতভিত্তিক সাংস্কৃতিক সংগঠন
দক্ষিণ-মধ্য মণ্ডল সাংস্কৃতিক কেন্দ্ৰ

**দক্ষিণ-মধ্যাঞ্চলীয় সাংস্কৃতিক কেন্দ্ৰ** (**South-Central Zone Cultural Centre**) হৈছে ভাৰতৰ সাতখন আঞ্চলিক সাংস্কৃতিক কেন্দ্ৰৰ এটি, যাক ১৯৮৬-৮৭ চনত প্ৰতিষ্ঠা কৰা হৈছিল। ইয়াৰ মুখ্য কাৰ্যালয় মহাৰাষ্ট্ৰৰ নাগপুৰত অৱস্থিত। কেন্দ্ৰটোৱে ভাৰত চৰকাৰৰ সংস্কৃতি মন্ত্ৰণালয়ৰ অধীনত স্বায়ত্তশাসিত সংস্থা হিচাপে কাৰ্য কৰে। কেন্দ্ৰটোৰ অধ্যক্ষ হৈছে মহাৰাষ্ট্ৰৰ ৰাজ্যপাল ৰমেশ বাইচ।

## উদ্দেশ্য
দক্ষিণ-মধ্যাঞ্চলীয় সাংস্কৃতিক কেন্দ্ৰৰ উদ্দেশ্য হৈছে ভাৰতৰ দক্ষিণ-মধ্যাঞ্চলৰ ৰাজ্যসমূহৰ পৰম্পৰাগত কলা, লোকসংস্কৃতি আৰু হস্তশিল্পৰ সংৰক্ষণ আৰু প্ৰচাৰ কৰা। কেন্দ্ৰটোৱে সংগীত, নৃত্য, নাটক, চিত্ৰকলা আৰু সাহিত্য আদি ক্ষেত্ৰত বিভিন্ন কাৰ্যসূচী আৰু উত্সৱৰ আয়োজন কৰে।

## ভাৰতৰ অন্যান্য আঞ্চলিক সাংস্কৃতিক কেন্দ্ৰসমূহ

* পূব মণ্ডল সাংস্কৃতিক কেন্দ্ৰ, কলকাতা
* উত্তৰ মণ্ডল সাংস্কৃতিক কেন্দ্ৰ, পটিয়ালা, পঞ্জাব
* উত্তৰ-পূব মণ্ডল সাংস্কৃতিক কেন্দ্ৰ, চুমৌকেদিমা, নাগালেণ্ড
* উত্তৰ-মধ্য মণ্ডল সাংস্কৃতিক কেন্দ্ৰ, প্ৰয়াগৰাজ
* দক্ষিণ মণ্ডল সাংস্কৃতিক কেন্দ্ৰ, থাঞ্জাৱুৰ
* পশ্চিম মণ্ডল সাংস্কৃতিক কেন্দ্ৰ, নাগপুৰ

## বাহ্যিক সংযোগ
* দক্ষিণ-মধ্য মণ্ডল সাংস্কৃতিক কেন্দ্ৰৰ ৱেবচাইট

## তথ্যসূত্ৰ

শ্ৰেণী:শিক্ষা
শ্ৰেণী:সংস্কৃতি
শ্ৰেণী:ভাৰতৰ সাংস্কৃতিক কেন্দ্ৰ
শ্ৰেণী:ভাৰতভিত্তিক সাংস্কৃতিক সংগঠন
দক্ষিণ মণ্ডল সাংস্কৃতিক কেন্দ্ৰ

**দক্ষিণ অঞ্চল সাংস্কৃতিক কেন্দ্ৰ** (সংক্ষেপে **SZCC**) হৈছে ভাৰত চৰকাৰৰ সংস্কৃতি মন্ত্ৰণালয়ৰ অধীনস্থ এখন স্বায়ত্তশাসিত সংস্থা, যি ১৯৮৬ চনত ভাৰতৰ পৰম্পৰাগত সাংস্কৃতিক ঐতিহ্য সংৰক্ষণ আৰু প্ৰচাৰৰ উদ্দেশ্যে স্থাপন কৰা সাতখন আঞ্চলিক সাংস্কৃতিক কেন্দ্ৰৰ এটা। প্ৰতিটো আঞ্চলিক কেন্দ্ৰই অন্য অঞ্চলৰ সংস্কৃতিৰ প্ৰচাৰ আৰু প্ৰচাৰৰ বাবে কাৰ্যসূচী আয়োজন কৰে আৰু অন্য অঞ্চলৰ শিল্পীসকলক আমন্ত্ৰণ জনায়। বৰ্তমান এসজেডচিচিৰ অধ্যক্ষ হৈছে তামিলনাডুৰ মাননীয় ৰাজ্যপাল, শ্ৰী আৰ.এন.ৰবি, আৰু পৰিচালক হৈছে কে.কে. গোপালাকৃষ্ণন, এজন প্ৰখ্যাত সাংস্কৃতিক ইতিহাসবিদ, লেখক আৰু টেগ'ৰ ৰাষ্ট্ৰীয় বিদ্বান।

## সদস্য ৰাজ্যসমূহ
* অন্ধ্ৰপ্ৰদেশ
* আন্দামান আৰু নিকোবৰ দ্বীপপুঞ্জ
* কৰ্ণাটক
* কেৰালা
* লাক্ষাদ্বীপ
* পণ্ডিচেৰী
* তামিলনাডু
* তেলেংগানা

## ভাৰতৰ অন্যান্য আঞ্চলিক সাংস্কৃতিক কেন্দ্ৰসমূহ

* পূব মণ্ডল সাংস্কৃতিক কেন্দ্ৰ, কলকাতা
* উত্তৰ মণ্ডল সাংস্কৃতিক কেন্দ্ৰ, পটিয়ালা, পঞ্জাব
* পশ্চিম মণ্ডল সাংস্কৃতিক কেন্দ্ৰ, উদয়পুৰ, ৰাজস্থান
* উত্তৰ-পূব মণ্ডল সাংস্কৃতিক কেন্দ্ৰ, চুমৌকেদিমা, নাগালেণ্ড
* উত্তৰ-মধ্য মণ্ডল সাংস্কৃতিক কেন্দ্ৰ, প্ৰয়াগৰাজ
* দক্ষিণ-মধ্য মণ্ডল সাংস্কৃতিক কেন্দ্ৰ, নাগপুৰ

## বাহ্যিক সংযোগ
* দক্ষিণ অঞ্চল সাংস্কৃতিক কেন্দ্ৰৰ ৱেবচাইট

## তথ্যসূত্ৰ

শ্ৰেণী:শিক্ষা
শ্ৰেণী:সংস্কৃতি
শ্ৰেণী:ভাৰতৰ সাংস্কৃতিক কেন্দ্ৰ
শ্ৰেণী:ভাৰতভিত্তিক সাংস্কৃতিক সংগঠন